**TABEL DE CONCORDANȚĂ**

**Actul normativ comunitar ce urmează a fi transpus în legislația națională:**

Directiva (UE) 2019/1024 a Parlamentului European și a Consiliului din 20 iunie 2019 privind datele deschise și reutilizarea informațiilor din sectorul public (reformare)

**Proiectul de act normativ național care transpune actul comunitar:**

Lege privind datele deschise și reutilizarea informațiilor din sectorul public, publicată în Monitorul Oficial, Partea I nr. .....................

|  |  |  |  |  |  |
| --- | --- | --- | --- | --- | --- |
| **Actul normativ comunitar** | | **Proiectul de act normativ național** | | **Diferențe** | **Observații** |
| **Art./ Paragraf** | **Prevederi** | **Art./ Alin.** | **Prevederi** |  |  |
| **1** | **2** | **3** | **4** | **5** | **6** |
| **Art. 1** | **Obiect și domeniu de aplicare** | **Art. 1** | **Obiect și domeniu de aplicare** |  |  |
| Alin. (1) | Pentru a promova utilizarea datelor deschise și pentru a stimula inovarea la nivelul produselor și serviciilor, prezenta directivă stabilește un set de norme minime care reglementează reutilizarea, precum și modalitățile practice de facilitare a reutilizării:   1. documentelor existente deținute de organismele din sectorul public ale statelor membre; 2. documentelor existente deținute de întreprinderile publice care: 3. își desfășoară activitatea în domeniile definite în Directiva 2014/25/UE;   (ii) își desfășoară activitatea ca operatori de servicii publice în temeiul articolului 2 din Regulamentul (CE) nr. 1370/2007;  (iii) își desfășoară activitatea ca transportatori aerieni care îndeplinesc obligații de serviciu public în temeiul articolului 16 din Regulamentul (CE) nr. 1008/2008; sau  (iv) își desfășoară activitatea ca armatori comunitari care îndeplinesc obligații de serviciu public în temeiul articolului 4 din Regulamentul (CEE) nr. 3577/92;  (c) datelor provenite din cercetare, în conformitate cu condițiile prevăzute la articolul 10. | Alin. (1)  Alin. (2) | Prezenta lege reflectă progresul tehnologic rapid și evoluția continuă a tehnologiilor de analiză, exploatare și prelucrare a datelor deschise, fiind necesare măsuri de reformare a legislației anterioare.  Prezenta lege reglementează cadrul juridic al reutilizării documentelor aflate în posesia entităților publice, pe care acestea le-au creat în cadrul activității publice proprii, inclusiv în vederea creării unor noi produse și servicii informaționale, precum și modalitățile practice de facilitare a reutilizării:  (a) documentelor existente deținute de autoritățile și instituțiile din sectorul public;  (b) documentelor existente deținute de întreprinderile publice care:  (i) își desfășoară activitatea în domeniile definite în Legea nr. 99/2016 privind achizițiile sectoriale, cu modificările și completările ulterioare;  (ii) își desfășoară activitatea ca operatori de servicii publice în temeiul art. 2 din Regulamentul (CE) nr. 1370/2007 privind serviciile publice de transport feroviar și rutier de călători;  (iii) își desfășoară activitatea ca transportatori aerieni care îndeplinesc obligații de serviciu public în temeiul art. 16 din Regulamentul (CE) nr. 1008/2008 privind normele comune pentru operarea serviciilor aeriene în Comunitate (reformare); sau  (iv) își desfășoară activitatea ca armatori comunitari care îndeplinesc obligații de serviciu public în temeiul art. 4 din Regulamentul (CEE) nr. 3577/92 de aplicare a principiului liberei circulații a serviciilor la transporturile maritime în interiorul statelor membre (cabotaj maritim);  (c) datelor provenite din cercetare, conform condițiilor prevăzute la art. 13 din prezenta lege. |  |  |
| Alin. (2) | Prezenta directivă nu se aplică:   1. documentelor a căror punere la dispoziție constituie o activitate care nu se încadrează în domeniul de aplicare al sarcinii publice a organismelor în cauză din sectorul public, astfel cum este definită prin lege sau prin alte norme obligatorii din statul membru, sau, în lipsa unor astfel de norme, astfel cum este definită în conformitate cu practica administrativă obișnuită din statul membru în cauză, cu condiția ca domeniul de aplicare al sarcinilor publice să fie transparent și să facă obiectul unei revizuiri; 2. documentelor deținute de întreprinderi publice: 3. produse în afara domeniului de aplicare al furnizării serviciilor de interes general, definit în dreptul statului membru sau în alte norme cu caracter obligatoriu ale statul membru; 4. legate de activități expuse direct concurenței și care, prin urmare, în temeiul articolului 34 din Directiva 2014/25/UE, nu fac obiectul normelor privind achizițiile publice; 5. documentelor asupra cărora terții dețin drepturi de proprietate intelectuală; 6. documentelor precum datele sensibile, la care accesul este exclus în temeiul regimurilor de acces din statele membre, inclusiv din următoarele motive: 7. protecția securității naționale (și anume securitatea statului), apărarea sau siguranța publică; 8. confidențialitatea statistică; 9. confidențialitatea comercială (inclusiv secretele de afaceri, profesionale sau de întreprindere); 10. documentelor la care accesul este exclus sau restrâns din motive legate de informații sensibile privind protecția infrastructurilor critice, astfel cum sunt definite la articolul 2 litera (d) din Directiva 2008/114/CE; 11. documentelor la care accesul este restrâns în temeiul regimurilor de acces din statele membre, inclusiv cazurilor în care cetățenii sau entitățile juridice trebuie să facă dovada unui interes special pentru a obține accesul la documente; 12. siglelor, stemelor și însemnelor; 13. documentelor la care accesul este exclus sau restrâns în temeiul regimurilor de acces din motive legate de protecția datelor cu caracter personal și părților din documentele accesibile în temeiul respectivelor regimuri care conțin date cu caracter personal a căror reutilizare a fost definită prin lege ca fiind incompatibilă cu legislația privind protecția persoanelor fizice în ceea ce privește prelucrarea datelor cu caracter personal sau ca aducând atingere protecției vieții private și integrității persoanei, în special în conformitate cu legislația Uniunii sau cu dreptul intern privind protecția datelor cu caracter personal; 14. documentelor deținute de radiodifuziunile publice și filialele acestora, precum și de alte organisme sau filiale ale acestora pentru furnizarea unui serviciu public de radiodifuziune; 15. documentelor deținute de instituții de cultură, altele decât bibliotecile, inclusiv bibliotecile universitare, muzeele și arhivele; 16. documentelor deținute de instituții de învățământ de nivel secundar sau inferioare acestui nivel și, în cazul tuturor celorlalte instituții de învățământ, altor documente decât cele menționate la alineatul (1) litera (c); 17. altor documente decât cele menționate la alineatul (1) litera (c) deținute de organizații care desfășoară activități de cercetare și de organizații care finanțează activități de cercetare, inclusiv organizații constituite pentru transferul rezultatelor cercetării. | Alin. (3) | Prezenta lege nu se aplică:  (a) documentelor a căror punere la dispoziție constituie o activitate care nu se încadrează în domeniul de aplicare al atribuțiilor publice a autorităților și instituțiilor din sectorul public, astfel cum este definită prin lege sau prin alte acte normative;  (b) documentelor deținute de întreprinderi publice:  (i) produse în afara domeniului de aplicare al furnizării serviciilor de interes general, definit în condițiile legii;  (ii) legate de activități expuse direct concurenței și care, prin urmare, în temeiul art. 54 din Legea nr. 99/2016 privind achizițiile sectoriale, cu modificările și completările ulterioare, acestea nu fac obiectul normelor privind achizițiile publice;  (c) documentelor asupra cărora terții dețin drepturi de proprietate intelectuală;  (d) documentelor precum datele sensibile, la care accesul este exclus în temeiul regimurilor de acces în condițiile legii, inclusiv din următoarele motive:  (i) protecția securității naționale (securitatea statului), apărarea sau siguranța publică;  (ii) confidențialitatea statistică;  (iii) confidențialitatea comercială (inclusiv secretele de afaceri, profesionale sau de întreprindere);  (e) documentelor la care accesul este exclus sau restrâns din motive legate de informații sensibile privind protecția infrastructurilor critice, astfel cum sunt definite la art. 3 lit. i) din OUG nr. 98/2010 privind identificarea, desemnarea și protecția infrastructurilor critice, cu modificările și completările ulterioare;  (f) documentelor la care accesul este restrâns în temeiul regimurilor de acces în condițiile legii, inclusiv cazurilor în care cetățenii sau entitățile juridice trebuie să facă dovada unui interes special pentru a obține accesul la documente;  (g) siglelor, stemelor și însemnelor;  (h) documentelor la care accesul este exclus sau restrâns în temeiul regimurilor de acces din motive legate de protecția datelor cu caracter personal și părților din documentele accesibile în temeiul respectivelor regimuri care conțin date cu caracter personal a căror reutilizare a fost definită prin lege ca fiind incompatibilă cu legislația privind protecția persoanelor fizice în ceea ce privește prelucrarea datelor cu caracter personal sau ca aducând atingere protecției vieții private și integrității persoanei, în special în conformitate cu legislația Uniunii Europene și legislația națională armonizată privind protecția datelor cu caracter personal;  (i) documentelor deținute de radiodifuziunile publice și filialele acestora, precum și de alte organisme sau filiale ale acestora pentru furnizarea unui serviciu public de radiodifuziune;  (j) documentelor deținute de instituții de cultură, altele decât muzeele, arhivele și bibliotecile, inclusiv cele universitare;  (k) documentelor deținute de instituții de învățământ de nivel secundar sau inferioare acestui nivel și, în cazul tuturor celorlalte instituții de învățământ, altor documente decât cele menționate la alin. (2) lit. (c);  (l) altor documente decât cele menționate la alin. (2) lit. (c) deținute de instituții care desfășoară activități de cercetare și de instituții care finanțează activități de cercetare, inclusiv instituții constituite pentru transferul rezultatelor cercetării. |  |  |
| Alin. (3) | Prezenta directivă se bazează pe regimurile de acces prevăzute la nivelul Uniunii și la nivel național și nu le aduce atingere. | Alin. (3) | 1. prezenta lege se bazează pe regimurile de acces prevăzute la nivel național și la nivelul Uniunii și nu le aduce atingere. |  |  |
| Alin. (4) | Prezenta directivă nu aduce atingere dreptului Uniunii și dreptului intern privind protecția datelor cu caracter personal, în special Regulamentului (UE) 2016/679 și Directivei 2002/58/CE și dispozițiilor corespunzătoare din dreptul intern. | Alin. (4)  Alin. (5) | Prezenta lege nu aduce atingere legislației naționale privind protecția datelor cu caracter personal, în special Legii nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare și Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.  Prezenta lege respectă drepturile fundamentale și principiile recunoscute în special de Carta drepturilor fundamentale a Uniunii Europene, inclusiv dreptul la respectarea vieții private și de familie, dreptul la protecția datelor cu caracter personal, dreptul la proprietate și integrarea persoanelor cu dizabilități, astfel încât nici o dispoziție din prezenta lege nu trebuie să facă obiectul unei interpretări sau puneri în aplicare care nu este conformă cu Convenția pentru apărarea drepturilor omului și a libertăților fundamentale a Consiliului Europei. |  |  |
| Alin. (5) | Obligațiile impuse în conformitate cu prezenta directivă se aplică numai în măsura în care sunt compatibile cu dispozițiile acordurilor internaționale privind protecția drepturilor de proprietate intelectuală, în special Convenția de la Berna, Acordul TRIPS și TDA. | Alin. (6) | Obligațiile impuse în conformitate cu prezenta lege se aplică numai în măsura în care sunt compatibile cu dispozițiile acordurilor internaționale privind protecția drepturilor de proprietate intelectuală, la care România este parte, în special: Convenția de la Berna ratificată de România prin Legea nr. 152/1926, cu modificările și completările ulterioare, și actele ulterioare de revizuire a acesteia: Actul de la Stockholm ratificat de România prin Decretul nr. 1175/1968, cu modificările și completările ulterioare, și Actul de la Paris ratificat de România prin Legea nr. 77/1998, cu modificările și completările ulterioare; Acordul privind Aspectele Drepturilor De Proprietate Intelectuală Legate de Comerț, Anexa 1C la Acordul de la Marrakesh privind instituirea Organizației Mondiale a Comerțului (Acordul TRIPS), ratificat de România prin Legea nr. 133/1994, cu modificările și completările ulterioare, și Tratatul Organizației Mondiale a Proprietății Intelectuale (OMPI) privind drepturile de autor (TDA) ratificat de România Legea nr. 205/2000, cu modificările și completările ulterioare. |  |  |
| Alin. (6) | Dreptul unui producător al unei baze de date, prevăzut la articolul 7 alineatul (1) din Directiva 96/9/CE, nu este exercitat de organismele din sectorul public pentru a împiedica reutilizarea documentelor sau pentru a restrânge reutilizarea dincolo de limitele stabilite prin prezenta directivă. | Alin. (7) | Dreptul unui producător al unei baze de date, prevăzut la art. 141 alin. (1) din Legea nr. 8/1996 privind dreptul de autor și drepturile conexe, cu modificările și completările ulterioare, nu este exercitat de autoritățile și instituțiile din sectorul public pentru a împiedica reutilizarea documentelor sau pentru a restrânge reutilizarea dincolo de limitele stabilite prin prezenta lege. |  |  |
| Alin. (7) | Prezenta directivă reglementează reutilizarea documentelor existente deținute de organismele din sectorul public și întreprinderile publice ale statelor membre, inclusiv a documentelor cărora li se aplică Directiva 2007/2/CE. | Alin. (8) | Prezenta lege reglementează reutilizarea documentelor existente deținute de către entitățile publice, inclusiv a documentelor cărora li se aplică Ordonanța Guvernului nr. 4/2010 privind instituirea Infrastructurii naționale pentru informații spațiale în România, republicată. |  |  |
| **Art. 2** | **Definiții**  În sensul prezentei directive, se aplică următoarele definiții: | **Art. 2** | **Definiții**  În sensul prezentei legi, se aplică următoarele definiții: |  |  |
| Para. 1 | „organism din sectorul public” înseamnă statul, autoritățile regionale sau locale, organismele de drept public sau asociațiile formate din una sau mai multe astfel de autorități sau din unul sau mai multe astfel de organisme de drept public; | Alin. (13) | **entitate publică** înseamnă orice autoritate sau instituție din sectorul public sau întreprindere publică, în sensul definit de prezenta lege; |  |  |
| Para. 2 | „organisme de drept public” înseamnă organisme care au toate următoarele caracteristici:   1. sunt constituite în scopul explicit de a răspunde nevoilor de interes general și nu au caracter industrial sau comercial; 2. au personalitate juridică; și 3. sunt finanțate în proporție majoritară de stat sau de autoritățile locale sau regionale, sau de alte organisme de drept public; ori gestionarea acestora este supravegheată de autoritățile sau organismele respective; ori au un consiliu administrativ, de conducere sau de supraveghere, în care jumătate din membrii săi sunt numiți de stat, autorități locale sau regionale sau alte organisme de drept public; | Alin. (4) | **organisme de drept public** - definiție conform art. 3 al. (jj) din Legea 99/2016 privind achizițiile sectoriale, cu modificările și completările ulterioare; |  |  |
| Para. 3 | „întreprindere publică” înseamnă orice întreprindere care își desfășoară activitatea în domeniile prevăzute la articolul 1 alineatul (1) litera (b) și asupra căreia organismele din sectorul public pot exercita, direct sau indirect, o influență dominantă în virtutea dreptului de proprietate asupra acesteia, a participării financiare la aceasta sau a normelor care o guvernează. Se presupune că există o influență dominantă din partea organismelor din sectorul public în oricare dintre cazurile următoare în care aceste organisme, în mod direct sau indirect:   1. dețin majoritatea capitalului subscris al întreprinderii; 2. controlează majoritatea voturilor aferente acțiunilor emise de întreprindere; 3. pot numi mai mult de jumătate din membrii organului însărcinat cu administrarea, conducerea sau controlul întreprinderii. | Alin. (19) | **întreprindere publică** - definiție conform art. 3 al. (bb) din Legea 99/2016 privind achizițiile sectoriale, cu modificările și completările ulterioare; |  |  |
| Para. 4 | „universitate” înseamnă orice organism din sectorul public care organizează studii superioare postliceale la a căror absolvire se acordă diplome universitare; | Alin. (30) | **universitate** înseamnă orice instituție din sectorul public care organizează studii superioare, la a căror absolvire se acordă diplome universitare, conform dispozițiilor art. 114 din Legea educației naționale nr. 1/2011, cu modificările și completările ulterioare. |  |  |
| Para. 5 | „licență standard” înseamnă un set de condiții de reutilizare predefinite în format digital, de preferință compatibile cu licențele publice standardizate disponibile online; | Alin. (20) | **licență standard** înseamnă un set de condiții de reutilizare predefinite în format digital, de preferință compatibile cu licențele publice standardizate disponibile online; |  |  |
| Para. 6 | „document” înseamnă:  (a) orice conținut, indiferent de mediul de stocare (pe hârtie, în formă electronică sau sub formă de înregistrare audio, video sau audiovizuală); sau  (b) orice parte a unui astfel de conținut; | Alin. (11) | **document** înseamnă orice conținut informațional sau orice parte a unui astfel de conținut, indiferent de forma de stocare a datelor (pe hârtie, în formă electronică sau sub formă de înregistrare audio, video sau audiovizuală); |  |  |
| Para. 7 | „anonimizare” înseamnă procesul de modificare a documentelor în documente anonime care nu se referă la o persoană fizică identificată sau identificabilă sau procesul de transformare a datelor cu caracter personal astfel încât să devină anonime, în așa fel încât persoana vizată să nu fie sau să nu mai fie identificabilă; | Alin. (1) | **anonimizare** înseamnă procesul de modificare a documentelor în documente anonime care nu se referă la o persoană fizică identificată sau identificabilă, sau procesul de transformare a datelor cu caracter personal astfel încât să devină anonime, în așa fel încât persoana vizată să nu fie sau să nu mai fie identificabilă; |  |  |
| Para. 8 | „date dinamice” înseamnă documente în format digital care fac obiectul unor actualizări frecvente sau în timp real, în special din cauza volatilității sau a obsolescenței lor rapide; datele generate de senzori sunt de obicei considerate a fi date dinamice; | Alin. (9) | **date dinamice** înseamnă documente în format digital care fac obiectul unor actualizări frecvente sau în timp real, în special din cauza volatilității sau a obsolescenței lor rapide; datele generate de senzori sunt de obicei considerate a fi date dinamice; |  |  |
| Para. 9 | „date provenite din cercetare” înseamnă documente în format digital care nu sunt publicații științifice și care sunt colectate sau produse în cursul activităților de cercetare științifică și sunt utilizate ca dovezi în procesul de cercetare sau sunt acceptate în mod curent în comunitatea de cercetare drept necesare pentru validarea concluziilor și rezultatelor cercetărilor; | Alin. (10) | **date provenite din cercetare** înseamnă documente în format digital care nu sunt publicații științifice și care sunt colectate sau produse în cursul activităților de cercetare științifică și sunt utilizate ca dovezi în procesul de cercetare sau sunt acceptate în mod curent în comunitatea de cercetare drept necesare pentru validarea concluziilor și rezultatelor cercetărilor; |  |  |
| Para. 10 | „seturi de date cu valoare ridicată” înseamnă documente a căror reutilizare este asociată cu beneficii importante pentru societate, mediu și economie, în special mulțumită faptului că acestea pot servi la crearea unor servicii și aplicații cu valoare adăugată și a unor locuri de muncă noi, de înaltă calitate și decente și mulțumită numărului de beneficiari potențiali ai serviciilor și ai aplicațiilor cu valoare adăugată bazate pe seturile de date respective; | Alin. (28) | **seturi de date cu valoare ridicată** înseamnă documente a căror reutilizare este asociată cu beneficii importante pentru societate, mediu și economie, în special datorită faptului că acestea pot servi la crearea unor servicii și aplicații cu valoare adăugată și a unor locuri de muncă noi, de înaltă calitate și decente și mulțumită numărului de beneficiari potențiali ai serviciilor și ai aplicațiilor cu valoare adăugată realizate în baza respectivelor seturi de date; |  |  |
| Para. 11 | „reutilizare” înseamnă utilizarea de către persoane fizice sau juridice a documentelor deținute de:  (a) organismele din sectorul public în scopuri comerciale sau necomerciale, diferite de scopul inițial din cadrul sarcinii publice pentru care au fost elaborate, cu excepția schimbului de documente dintre organismele din sectorul public în scopul unic de a-și îndeplini sarcinile publice; sau  (b) întreprinderile publice în scopuri comerciale sau necomerciale, diferite de scopul inițial de prestare a serviciilor de interes general pentru care au fost elaborate, cu excepția schimbului de documente dintre întreprinderile publice și organismele din sectorul public în scopul unic de a îndeplini sarcinile publice ale organismelor din sectorul public; | Alin. (23) | **reutilizare** înseamnă utilizarea de către persoane fizice sau juridice în scop comercial sau necomercial a documentelor deținute de:  (a) autoritățile și instituțiile din sectorul public în scopuri comerciale sau necomerciale, diferite de scopul inițial din cadrul atribuțiilor publice pentru care au fost elaborate, cu excepția schimbului de documente dintre autoritățile și instituțiile din sectorul public în scopul unic de a-și îndeplini atribuțiile publice; sau  (b) întreprinderile publice în scopuri comerciale sau necomerciale, diferite de scopul inițial de prestare a serviciilor de interes general pentru care au fost elaborate, cu excepția schimbului de documente dintre întreprinderile publice și autoritățile și instituțiile din sectorul public în scopul unic de a îndeplini atribuțiile publice ale autorităților și instituțiilor din sectorul public; |  |  |
| Para. 12 | „date cu caracter personal” înseamnă date cu caracter personal astfel cum sunt definite la articolul 4 punctul 1 din Regulamentul (UE) 2016/679; | Alin. (7) | **date cu caracter personal** - definiție conform art. 4 al. 1 din Regulamentul 2016/679/UE privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date; |  |  |
| Para. 13 | „format prelucrabil automat” înseamnă un format de fișier structurat astfel încât să permită aplicațiilor software să identifice, să recunoască și să extragă cu ușurință date specifice, inclusiv declarații individuale de fapt, și structura internă a acestora; | Alin. (15) | **format prelucrabil automat** înseamnă un format de fișier structurat astfel încât să permită aplicațiilor software să identifice, să recunoască și să extragă cu ușurință date specifice, inclusiv declarații individuale de fapt, și structura internă a acestora; |  |  |
| Para. 14 | „format deschis” înseamnă un format de fișier care este independent de platformele utilizate și care se află la dispoziția publicului fără nicio restricție de natură să împiedice reutilizarea documentelor în cauză; | Alin. (14) | **format deschis** înseamnă un format de fișier care este independent de platformele utilizate și care se află la dispoziția publicului fără nicio restricție de natură să împiedice reutilizarea documentelor în cauză; |  |  |
| Para. 15 | „standard formal deschis” înseamnă un standard care a fost stabilit în scris și care conține specificații privind cerințele cu privire la modalitatea de asigurare a interoperabilității software-ului; | Alin. (29) | **standard formal deschis** înseamnă un standard care a fost stabilit în scris și care conține specificații privind cerințele cu privire la modalitatea de asigurare a interoperabilității sistemelor informatice; |  |  |
| Para. 16 | „profit rezonabil” înseamnă un procentaj din taxa globală, adăugat la ceea ce este necesar pentru recuperarea costurilor eligibile, care nu depășește cu mai mult de cinci puncte procentuale dobânda fixă a BCE; | Alin. (22) | **profit rezonabil** înseamnă un procentaj din taxa globală, adăugat la ceea ce este necesar pentru recuperarea costurilor eligibile, care nu depășește cu mai mult de cinci puncte procentuale dobânda fixă a Băncii Naționale a României; |  |  |
| Para. 17 | „parte terță” înseamnă orice persoană fizică sau juridică care deține datele și nu este un organism din sectorul public sau o întreprindere publică. | Alin. (21) | **parte terță** - definiție conform art. 4 al. 10 din Regulamentul 2016/679/UE privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date; |  |  |
| **Art. 3** | **Principiu general** | **Art. 3** | **Principiu general** |  |  |
| Alin. (1) | Sub rezerva dispozițiilor alineatului (2) de la prezentul articol, statele membre se asigură că documentele reglementate de prezenta directivă în conformitate cu articolul 1 sunt reutilizabile în scopuri comerciale sau necomerciale în conformitate cu capitolele III și IV. | Alin. (1) | Documentele reglementate de prezenta lege în conformitate cu art. 1 sunt reutilizabile în scopuri comerciale sau necomerciale în conformitate cu capitolele III și IV. |  |  |
| Alin. (2) | În cazul documentelor asupra cărora bibliotecile, inclusiv bibliotecile universitare, muzeele și arhivele dețin drepturi de proprietate intelectuală și în cazul documentelor deținute de întreprinderi publice, statele membre se asigură că, dacă este permisă reutilizarea acestui tip de documente, documentele respective sunt reutilizabile în scopuri comerciale sau necomerciale în conformitate cu capitolele III și IV. | Alin. (2) | În cazul documentelor asupra cărora bibliotecile, inclusiv bibliotecile universitare, muzeele și arhivele dețin drepturi de proprietate intelectuală și în cazul documentelor deținute de întreprinderi publice, acestea sunt reutilizabile în scopuri comerciale sau necomerciale în conformitate cu capitolele III și IV și în condițiile legii. |  |  |
| **Art. 4** | **Prelucrarea cererilor de reutilizare** | **Art. 4** | **Prelucrarea cererilor de reutilizare** |  |  |
| Alin. (1) | Organismele din sectorul public, folosind mijloace electronice ori de câte ori este posibil și oportun, prelucrează cererile de reutilizare și pun documentul la dispoziția solicitantului în vederea reutilizării sau, în cazurile în care este necesară o licență, finalizează oferta de licență pentru solicitant într-un termen rezonabil, compatibil cu perioadele de timp prevăzute pentru prelucrarea cererilor de acces la documente. | Alin. (1) | Orice persoană fizică, persoană juridică, întreprindere economică fără personalitate juridică sau altă entitate fără personalitate juridică pot adresa oricărei entități publice o solicitare de reutilizare a documentelor descrise la art. 2 alin. (11).  (a) Solicitarea se poate depune în format digital sau în format hârtie cu respectarea condițiilor privind identificarea solicitantului cu nume, prenume sau denumirea entității și adresa de corespondență, și a documentelor solicitate. |  |  |
| Alin. (2) | În cazul în care nu s-au prevăzut limite de timp sau alte norme privind punerea la dispoziție a documentelor în timp util, organismele din sectorul public prelucrează cererea și pun documentele la dispoziția solicitantului în vederea reutilizării, sau, în cazurile în care este necesară o licență, finalizează oferta de licență pentru solicitant cât mai curând posibil și, în orice caz, în termen de 20 de zile lucrătoare de la primirea cererii. Termenul respectiv poate fi prelungit cu încă 20 de zile lucrătoare pentru cererile ample sau complexe. În astfel de cazuri, solicitantul este anunțat cât mai curând posibil și, în orice caz, în termen de trei săptămâni de la data cererii inițiale de faptul că este nevoie de mai mult timp pentru prelucrarea cererii și de motivele pentru care este necesar un termen mai lung. | Alin. (2) | Autoritățile și instituțiile din sectorul public, folosind mijloace electronice ori de câte ori este posibil și oportun, prelucrează cererile de reutilizare și pun documentul la dispoziția solicitantului în vederea reutilizării sau, în cazurile în care este necesară o licență comercială pentru drepturi de autor, finalizează oferta pentru un contract de drepturi de autor pentru solicitant într-un termen rezonabil, compatibil cu perioadele de timp prevăzute pentru prelucrarea cererilor de acces la documente. În cazul in care nu este necesară o licență comercială, se va utiliza o licență standard care va fi publicată și disponibilă online într-un termen rezonabil, compatibil cu perioadele de timp prevăzute pentru prelucrarea cererilor de acces la documente. |  |  |
| Alin. (3) | În cazul unei decizii nefavorabile, organismele din sectorul public comunică solicitantului motivele refuzului, pe baza prevederilor relevante ale regimului de acces din statul membru în cauză sau a dispozițiilor de transpunere a prezentei directive, în special al articolului 1 alineatul (2) literele (a)-(h) sau al articolului 3. În cazul în care decizia nefavorabilă a fost luată în temeiul articolului 1 alineatul (2) litera (c), organismul din sectorul public include o trimitere la persoana fizică sau juridică titulară a drepturilor, în cazul în care este cunoscută, sau, alternativ, la deținătorul licenței de la care organismul din sectorul public a obținut materialul în cauză. Nu este necesar ca bibliotecile, inclusiv bibliotecile universitare, muzeele și arhivele să includă o astfel de mențiune. | Alin. (6) | În cazul unui refuz, autoritățile și instituțiile din sectorul public comunică solicitantului motivele refuzului, pe baza prevederilor relevante ale regimului de acces în condițiile legii sau a dispozițiilor prezentei legi, în special ale art. 1 alin. (3) literele (a)-(h) sau ale art. 3. În cazul în care refuzul a fost comunicat în temeiul art. 1 alin. (3) lit. (c), autoritatea sau instituția din sectorul public include o trimitere la persoana fizică sau juridică titulară a drepturilor, în cazul în care este cunoscută, sau, alternativ, la deținătorul licenței de la care autoritatea sau instituția din sectorul public a obținut materialul în cauză. Nu este necesar ca bibliotecile, inclusiv bibliotecile universitare, muzeele și arhivele să includă o astfel de mențiune. Dacă solicitantul face dovada scrisă fizic sau electronic a acceptului de utilizare a documentului din partea tuturor terțelor persoane implicate, atunci cererea lui este reanalizată și rezolvată, ca și cum ar fi fost un document care nu face obiectul art. 1 alin. (3) lit. (c). |  |  |
| Alin. (4) | Orice decizie privind reutilizarea menționează căile de atac disponibile în cazul în care solicitantul dorește să conteste decizia. Printre căile de atac se numără posibilitatea revizuirii de către un organism de control imparțial, care dispune de cunoștințele de specialitate adecvate, cum ar fi autoritatea națională din domeniul concurenței, autoritatea competentă de reglementare a accesului la documente, autoritatea de supraveghere instituită în conformitate cu Regulamentul (UE) 2016/679, sau o autoritate judiciară națională, și ale cărui decizii sunt obligatorii pentru organismul din sectorul public în cauză. | Alin. (7)  **Art. 5**  Alin. (1)  Alin. (2)  Alin. (3)  Alin. (4) | Orice refuz privind reutilizarea menționează căile de atac disponibile în cazul în care solicitantul dorește să conteste răspunsul primit, și se face în condițiile Legii contenciosului administrativ nr. 554/2004, cu modificările și completările ulterioare. Atât plângerea împotriva refuzului, cât și recursul se judecă în procedură de urgență și sunt scutite de taxă de timbru.  **Procedura de revizuire**  Orice persoană fizică, persoană juridică, întreprindere economică fără personalitate juridică sau altă entitate fără personalitate juridică ce se consideră vătămată într-un drept al său ori într-un interes legitim de răspunsul ori de refuzul privind reutilizarea al organismului de drept public căruia i-a adresat o solicitare de reutilizare a documentelor sau care consideră că taxa stabilită de acesta pentru comunicarea documentelor solicitate nu respectă principiile stabilite în art. 9, are dreptul să se adreseze cu o cerere de revizuire către Autoritatea pentru Digitalizarea României, denumită în continuare ADR.  Cererea de revizuire se poate depune în format digital sau în format hârtie, cu respectarea condițiilor privind identificarea solicitantului și a obiectului solicitării.  Procedura de revizuire este, în sensul prezentei legi, procedura prealabilă stabilită pentru soluționarea cererilor în contenciosul administrativ și trebuie să respecte condițiile generale stipulate de Legea contenciosului administrativ nr. 554/2004, republicată, cu modificările ulterioare.  Prin excepție de la Legea contenciosului administrativ nr. 554/2004:  (a) toate cererile de revizuire se depun la ADR,  (b) cererile se depun în termen de 10 zile de la data comunicării răspunsului ori a refuzului pentru care se depune cererea de revizuire,  (c) ADR are obligația de a răspunde cererii de revizuire în termen de 15 zile de la primirea cererii,  (d) toate organismele de drept public au obligația de a răspunde față de ADR cu privire la o cerere de revizuire care are ca obiect o solicitare de reutilizare a documentelor adresată acesteia în termen de 5 zile de la data comunicării adresei emise de ADR. |  |  |
| Alin. (5) | În sensul prezentului articol, statele membre stabilesc măsuri practice pentru a facilita reutilizarea efectivă a documentelor. Aceste măsuri pot include, în special, modalitățile de a furniza informații adecvate cu privire la drepturile prevăzute în prezenta directivă și de a oferi asistență și orientări relevante. | Alin. (3)  Alin. (4)  Alin. (5) | Comunicarea documentelor solicitate se face gratuit sau, în cazuri justificate, contra unei taxe.  În cazul în care organismul de drept public solicită o taxă pentru comunicarea documentelor solicitate, aceasta are obligația de a posta pe site-ul propriu valoarea taxei și modul de calculație al acesteia, cel puțin la momentul stabilirii ei și în mod obligatoriu anterior solicitării.  Autoritățile și instituțiile din sectorul public prelucrează cererea și pun documentele la dispoziția solicitantului în vederea reutilizării, sau, în cazurile în care este necesară o licență, finalizează oferta de licență pentru solicitant cât mai curând posibil și, în orice caz, în termen de 20 de zile lucrătoare de la primirea cererii. Termenul respectiv poate fi prelungit cu încă 20 de zile lucrătoare pentru cererile ample sau complexe. În astfel de cazuri, solicitantul este anunțat cât mai curând posibil și, în orice caz, în termen de 15 zile lucrătoare de la data cererii inițiale de faptul că este nevoie de mai mult timp pentru prelucrarea cererii și de motivele pentru care este necesar un termen mai lung. |  |  |
| Alin. (6) | Următoarele entități nu sunt obligate să respecte prezentul articol:  (a) întreprinderile publice;  (b) instituțiile de învățământ, organizațiile care desfășoară activități de cercetare și organizațiile care finanțează activități de cercetare. | Alin. (8) | Următoarele entități nu sunt obligate să respecte prezentul articol:  (a) întreprinderile publice;  (b) instituțiile de învățământ, autoritățile și instituțiile care desfășoară activități de cercetare și autoritățile și instituțiile care finanțează activități de cercetare. |  |  |
| **Art. 5** | **Formate disponibile** | **Art. 8** | **Formate disponibile** |  |  |
| Alin. (1) | Fără a se aduce atingere capitolului V, organismele din sectorul public și întreprinderile publice își pun la dispoziție documentele în orice format preexistent sau în orice limbă disponibilă și, dacă este posibil și adecvat, prin mijloace electronice, în formate care sunt deschise, prelucrabile automat, accesibile, ușor de găsit și reutilizabile, împreună cu metadatele lor. Atât formatele, cât și metadatele, respectă, dacă este posibil, standardele formale deschise. | Alin. (1) | Fără a se aduce atingere capitolului V, entitățile publice își pun la dispoziție documentele în orice format preexistent sau în orice limbă disponibilă și, dacă este posibil și adecvat, prin mijloace electronice, în formate care sunt deschise, prelucrabile automat, accesibile, ușor de găsit și reutilizabile, împreună cu metadatele lor, prezentate la nivelul optim de precizie și granularitate, într-un format care să asigure interoperabilitatea, de exemplu prin prelucrarea lor în conformitate cu principiile de reglementare a cerințelor în materie de compatibilitate și de capacitate de utilizare aplicabile informațiilor spațiale în temeiul Ordonanței Guvernului nr. 4/2010 privind instituirea Infrastructurii naționale pentru informații spațiale în România, republicată. Atât formatele, cât și metadatele, trebuie să respecte, dacă este posibil, standardele formate deschise. |  |  |
| Alin. (2) | Statele membre încurajează organismele din sectorul public și întreprinderile publice să producă și să pună la dispoziție documentele care intră în domeniul de aplicare al prezentei directive în conformitate cu principiul „deschiderii începând cu momentul conceperii și în mod implicit”. | Alin. (2)  Alin. (3) | Entitățile publice trebuie să țină seama de posibilitățile de reutilizare a documentelor de către și pentru persoanele cu dizabilități prin furnizarea informațiilor într-un format accesibil în conformitate cu cerințele stabilite prin OUG 112/2018 privind accesibilitatea site-urilor web și a aplicațiilor mobile ale organismelor din sectorul public, cu modificările și completările ulterioare, acolo unde este posibil din punct de vedere tehnic.  Autoritățile și instituțiile din sectorul public, executive, legislative și judiciare, sunt încurajate să producă și să pună la dispoziție documentele care intră în domeniul de aplicare al prezentei legi în conformitate cu principiul „deschiderii începând cu momentul conceperii și în mod implicit”, respectând astfel dreptul la cunoaștere, care este un principiu de bază al democrației, și care se aplică instituțiilor la orice nivel, fie el local sau național. |  |  |
| Alin. (3) | Alineatul (1) nu impune o obligație pentru organismele din sectorul public de a crea sau adapta documente sau de a furniza extrase din documente pentru a se conforma alineatului respectiv, în cazul în care acest demers ar necesita eforturi disproporționate, care depășesc amploarea unei simple operațiuni. | Alin. (4) | Alin. (1) nu impune o obligație pentru autoritățile și instituțiile din sectorul public de a crea sau adapta documente sau de a furniza extrase din documente pentru a se conforma alineatului respectiv, în cazul în care acest demers ar necesita eforturi disproporționate, care depășesc amploarea unei simple operațiuni. |  |  |
| Alin. (4) | Organismele din sectorul public nu pot fi obligate să continue producția și stocarea unui anumit tip de document, în vederea reutilizării acestora de către o organizație din sectorul privat sau public. | Alin. (5) | Autoritățile și instituțiile din sectorul public nu pot fi obligate să continue producția și stocarea unui anumit tip de document, în vederea reutilizării acestora de către o organizație din sectorul privat sau public. |  |  |
| Alin. (5) | Organismele din sectorul public pun datele dinamice la dispoziție pentru a fi reutilizate imediat după colectare, prin intermediul unor API adecvate și, dacă este cazul, prin descărcare în masă. | Alin. (6) | Autoritățile și instituțiile din sectorul public trebuie să pună datele dinamice pe care le dețin la dispoziția potențialilor utilizatori pentru a fi reutilizate, imediat după colectare, prin intermediul unor API adecvate și, dacă este cazul, prin descărcare în masă. |  |  |
| Alin. (6) | În cazul în care sunt puse la dispoziție date dinamice în vederea reutilizării imediat după colectare, astfel cum se menționează la alineatul (5), ar depăși capacitățile financiare și tehnice ale organismului din sectorul public, impunând astfel un efort disproporționat, respectivele date dinamice sunt puse la dispoziție în vederea reutilizării într-un termen sau cu restricții tehnice temporare care nu afectează în mod nejustificat exploatarea potențialului lor economic și social. | Alin. (7) | În cazul în care punerea la dispoziție de date dinamice în vederea reutilizării imediat după colectare, astfel cum se menționează la alin. (6), ar depăși capacitățile financiare și tehnice ale autorității sau instituției din sectorul public, impunând astfel un efort disproporționat, respectivele date dinamice sunt puse la dispoziție în vederea reutilizării într-un termen sau cu restricții tehnice temporare care nu afectează în mod nejustificat exploatarea potențialului lor economic și social. |  |  |
| Alin. (7) | Alineatele (1)-(6) se aplică documentelor existente deținute de întreprinderile publice care sunt disponibile pentru reutilizare. | Alin. (8) | Alineatele (1)-(7) se aplică documentelor existente deținute de întreprinderile publice, care sunt disponibile pentru reutilizare. |  |  |
| Alin. (8) | Seturile de date cu valoare ridicată, astfel cum sunt enumerate în conformitate cu articolul 14 alineatul (1), sunt puse la dispoziție pentru a fi reutilizate în format prelucrabil automat, prin API și, dacă este cazul, prin descărcare în masă. | Alin. (9) | Seturile de date cu valoare ridicată, astfel cum sunt enumerate în conformitate cu art. 16 alin. (1), sunt puse la dispoziție pentru a fi reutilizate în format prelucrabil automat, prin API-uri și, dacă este cazul, prin descărcare în masă. |  |  |
| **Art. 6** | **Principii de taxare** | **Art. 9** | **Principii de taxare** |  |  |
| Alin. (1) | Reutilizarea documentelor este gratuită.  Totuși, poate fi permisă recuperarea costurilor marginale suportate în legătură cu reproducerea, punerea la dispoziție și difuzarea documentelor, precum și cu anonimizarea datelor cu caracter personal și cu măsurile luate pentru protecția informațiilor comerciale confidențiale. | Alin. (1) | Reutilizarea documentelor este gratuită. Totuși, este permisă recuperarea costurilor marginale suportate în legătură cu reproducerea, punerea la dispoziție, difuzarea documentelor, anonimizarea datelor cu caracter personal, precum și cu măsurile luate pentru protecția informațiilor comerciale confidențiale. Aceste costuri vor fi suportate de către solicitant în condițiile legii. Principiile referitoare la taxare se aplică tuturor entităților publice, astfel cum sunt definite de prezentul proiect de lege. |  |  |
| Alin. (2) | În mod excepțional, alineatul (1) nu se aplică:  (a) organismelor din sectorul public obligate să genereze venituri pentru a acoperi o parte semnificativă a costurilor lor legate de îndeplinirea sarcinilor lor publice;  (b) bibliotecilor, inclusiv bibliotecilor universitare, muzeelor și arhivelor;  (c) întreprinderilor publice. | Alin. (2) | În mod excepțional, alineatul (1) nu se aplică:   1. autorităților și instituțiilor din sectorul public obligate să genereze venituri pentru a acoperi o parte semnificativă a costurilor lor legate de îndeplinirea atribuțiilor lor publice; 2. bibliotecilor, inclusiv bibliotecilor universitare, muzeelor și arhivelor; 3. întreprinderilor publice. |  |  |
| Alin. (3) | Statele membre publică online o listă a organismelor din sectorul public menționate la alineatul (2) litera (a). | Alin. (3) | În sensul alin. (2) lit. (a), SGG întocmește și publică pe portalul național de date deschise o listă a autorităților și instituțiilor din sectorul public menționate. |  |  |
| Alin. (4) | În cazurile menționate la alineatul (2) literele (a) și (c), cuantumul total al taxelor se calculează pe baza unor criterii obiective, transparente și verificabile. Aceste criterii se stabilesc de statele membre.  Venitul total obținut prin punerea la dispoziție a documentelor și autorizarea reutilizării lor în perioada contabilă corespunzătoare nu depășește costul colectării, întocmirii, reproducerii, difuzării lor și cel al stocării datelor, la care se adaugă un profit rezonabil, precum și, dacă este cazul, al anonimizării datelor cu caracter personal și al măsurilor luate pentru protecția informațiilor comerciale confidențiale.  Taxele se calculează în conformitate cu principiile contabile aplicabile. | Alin. (4) | În cazurile menționate la alin. (2) literele (a) și (c), cuantumul total al taxelor se calculează pe baza unor criterii obiective, transparente și verificabile astfel: venitul total obținut prin punerea la dispoziție a documentelor și autorizarea reutilizării lor în perioada contabilă corespunzătoare nu depășește costul colectării, întocmirii, reproducerii, difuzării lor și pe cel al stocării datelor, precum și, dacă este cazul, al anonimizării datelor cu caracter personal și al măsurilor luate pentru protecția informațiilor comerciale confidențiale, la care se adaugă un profit care nu este mai mare de 5% peste nivelul ratei dobânzii de referință a Băncii Naționale a României. Taxele se calculează în conformitate cu principiile contabile aplicabile autorităților și instituțiilor din sectorul public în cauză, în condiții de transparență. |  |  |
| Alin. (5) | În cazul în care organismele din sectorul public menționate la alineatul (2) litera (b) impun taxe, venitul total obținut prin punerea la dispoziție a documentelor și autorizarea reutilizării lor în perioada contabilă corespunzătoare nu depășește costul colectării, întocmirii, reproducerii, difuzării, stocării datelor, conservării și obținerii autorizației de a utiliza opere protejate prin drepturi de autor, precum și, dacă este cazul, al anonimizării datelor cu caracter personal și al măsurilor luate pentru protecția informațiilor comerciale confidențiale, la care se adaugă un profit rezonabil.  Taxele se calculează în conformitate cu principiile contabile aplicabile organismelor din sectorul public în cauză. | Alin. (5) | În cazul în care autoritățile și instituțiile din sectorul public menționate la alin. (2) lit. (b) impun taxe, venitul total obținut prin punerea la dispoziție a documentelor și autorizarea reutilizării lor în perioada contabilă corespunzătoare nu depășește costul colectării, întocmirii, reproducerii, difuzării, stocării datelor, conservării și obținerii autorizației de a utiliza opere protejate prin drepturi de autor, precum și, dacă este cazul, al anonimizării datelor cu caracter personal și al măsurilor luate pentru protecția informațiilor comerciale confidențiale, la care se adaugă un profit care nu este mai mare de 5% peste nivelul ratei dobânzii de referință a Băncii Naționale a României. Taxele se calculează în conformitate cu principiile contabile aplicabile autorităților și instituțiilor din sectorul public în cauză, în condiții de transparență. |  |  |
| Alin. (6) | Reutilizarea este gratuită pentru utilizator:  (a) sub rezerva alineatelor (3), (4) și (5) de la articolul 14, a seturilor de date cu valoare ridicată enumerate în conformitate cu alineatul (1) de la respectivul articol;  (b) a datelor provenite din cercetare menționate la articolul 1 alineatul (1) litera (c). | Alin. (6) | Reutilizarea este gratuită pentru utilizator sub rezerva excepțiilor prevăzute în prezenta lege. |  |  |
| **Art. 7** | **Transparență** | **Art. 10** | **Transparență** |  |  |
| Alin. (1) | În cazul taxelor standard pentru reutilizarea documentelor, orice condiție aplicabilă și cuantumul real al respectivelor taxe, inclusiv baza de calcul a acestor taxe, sunt prestabilite și publicate, prin mijloace electronice ori de câte ori este posibil și adecvat. | Alin. (1) | În cazul taxelor standard pentru reutilizarea documentelor, orice condiție aplicabilă și cuantumul real al respectivelor taxe, inclusiv baza de calcul a acestor taxe, sunt prestabilite și publicate. Această publicare se face prin mijloace electronice ori de câte ori este posibil și adecvat. |  |  |
| Alin. (2) | În cazul altor taxe pentru reutilizare decât cele menționate la alineatul (1), factorii care sunt luați în considerare la calcularea taxelor în cauză sunt indicați de la început. La cerere, deținătorul documentelor în cauză indică și modul în care au fost calculate aceste taxe în legătură cu o anumită cerere de reutilizare. | Alin. (2)  Alin. (3) | În cazul altor taxe pentru reutilizare decât cele menționate la alin. (1), factorii care sunt luați în considerare la calcularea taxelor în cauză sunt indicați de la început. La cerere, deținătorul documentelor în cauză indică și modul în care au fost calculate aceste taxe în legătură cu o anumită cerere de reutilizare.  În cazul în care decide să nu mai pună la dispoziție anumite documente în vederea reutilizării sau să nu mai actualizeze documentele respective, entitatea publică ce are competența trebuie să facă publice respectivele decizii în cel mai scurt timp, prin mijloace electronice. |  |  |
| Alin. (3) | Organismele din sectorul public se asigură că solicitanții de reutilizare a documentelor sunt informați cu privire la căile de atac disponibile pentru deciziile sau practicile care îi privesc. | Alin. (4) | Autoritățile și instituțiile din sectorul public se asigură că solicitanții reutilizării documentelor sunt informați cu privire la căile de atac disponibile pentru deciziile sau practicile care îi privesc, și au obligația de a le posta cel puțin pe site-ul propriu |  |  |
| **Art. 8** | **Licențele standard** | **Art. 11** | **Licențele standard** |  |  |
| Alin. (1) | Reutilizarea documentelor nu este supusă unor condiții, cu excepția cazului în care condițiile respective sunt obiective, proporționale, nediscriminatorii și justificate din motive legate de un obiectiv de interes general.  Atunci când reutilizarea este supusă unor condiții, acestea nu limitează în mod inutil posibilitățile de reutilizare și nu sunt utilizate pentru restricționarea concurenței. | Alin. (1) | Reutilizarea documentelor nu este supusă unor condiții, cu excepția cazului în care condițiile respective sunt obiective, proporționale, nediscriminatorii și justificate din motive legate de un obiectiv de interes general. Atunci când reutilizarea este supusă unor condiții, acestea nu limitează în mod inutil posibilitățile de reutilizare și nu sunt utilizate pentru restricționarea concurenței. |  |  |
| Alin. (2) | În statele membre în care se folosesc licențe, statele membre garantează că licențele standard pentru reutilizarea documentelor din sectorul public, care pot fi adaptate pentru a veni în întâmpinarea unor cereri speciale de licențe, sunt disponibile în format digital și pot fi prelucrate electronic. Statele membre încurajează folosirea unor astfel de licențe standard. | Alin. (2)  Alin. (3)  Alin. (4) | Licențele standard pentru reutilizarea documentelor din sectorul public, care pot fi adaptate pentru a veni în întâmpinarea unor cereri speciale de licențe, trebuie să fie disponibile în format digital și să poată fi prelucrate electronic.  Prin decizie, Președintele ADR certifică licențele deschise care respectă următoarele principii:   1. să aibă caracter universal;   (b) să nu impună restricții;  (c) să poată fi utilizate de orice persoană;  (d) să fie disponibile în mod gratuit;  (e) să aibă caracter non-discriminatoriu;  (f) să asigure transparența.  La data publicării prezentei legi, licența pentru date deschise și reutilizabile recomandată este Creative Commons. Variantele ulterioare vor fi certificate prin decizie de către Președintele ADR. |  |  |
| **Art. 9** | **Măsuri practice** | **Art. 12** | **Măsuri practice** |  |  |
| Alin. (1) | Statele membre adoptă măsuri practice care să faciliteze căutarea documentelor disponibile pentru reutilizare, cum ar fi listele de resurse ale principalelor documente, împreună cu metadatele relevante, accesibile, în cazurile în care acest lucru este posibil și oportun, online și în formate prelucrabile automat, și site-uri portal cu legături spre listele de resurse. În cazurile în care acest lucru este posibil, statele membre facilitează căutarea în mai multe limbi a documentelor, în special prin facilitarea agregării metadatelor la nivelul Uniunii.  Statele membre încurajează, de asemenea, organismele din sectorul public să ia măsuri practice care să faciliteze păstrarea documentelor disponibile pentru reutilizare. | Alin. (1)  Alin. (2)  Alin. (3) | Măsurile practice pentru a facilita reutilizarea efectivă a documentelor sunt următoarele:  (a) API-urile trebuie să fie sprijinite de o documentație tehnică clară, completă și disponibilă online, furnizată de proprietarul seturilor de date. Pentru utilizarea API-urilor trebuie să fie aplicate protocoale standard recunoscute la nivel internațional și trebuie să se utilizeze standarde internaționale pentru seturile de date acolo unde este cazul.  (b) Configurarea și utilizarea API-urilor trebuie să se bazeze pe următoarele principii: disponibilitate, stabilitate, întreținere de-a lungul ciclului de viață, uniformitate a utilizării și a standardelor, ușurință în utilizare și securitate. În cazul datelor dinamice/ al datelor actualizate frecvent, adesea în timp real, entitățile publice trebuie să le pună la dispoziție imediat după colectare, prin intermediul unor API corespunzătoare, și, dacă este nevoie, prin descărcare în masă.  Parametrii transferați prin intermediul unei API vor fi sub forma unor colecții de date organizate ierarhic (ex. XML/JSON). Se utilizează o formatare standard (ex. DCAT-AP) pentru toate tipurile de parametrii transferați prin intermediul API. Apelurile prin intermediul API trebui să fie proiectate pentru a trimite și primi doar datele minime necesare.  Entitățile publice trebuie să asigure condițiile pentru facilitarea accesului la documentele disponibile pentru reutilizare, cum ar fi prin publicarea de liste de inventar ale datelor, împreună cu metadatele relevante, accesibile, în cazurile în care acest lucru este posibil și oportun, online și în formate prelucrabile automat, precum și pentru facilitarea accesului la site-uri portal cu legături spre listele de resurse. În cazurile în care acest lucru este posibil, entitățile publice vor asigura condiții pentru a facilita accesul și căutarea în mai multe limbi a documentelor, în special prin facilitarea agregării metadatelor la nivelul Uniunii. Entitățile publice sunt încurajate să ia măsuri practice care să faciliteze păstrarea documentelor disponibile pentru reutilizare. |  |  |
| Alin. (2) | Statele membre, în cooperare cu Comisia, își continuă eforturile de simplificare a accesului la seturile de date, în special prin asigurarea unui punct unic de acces și prin punerea treptată la dispoziție a unor seturi de date adecvate deținute de organismele din sectorul public în privința documentelor care fac obiectul prezentei directive, precum și la datele deținute de instituțiile Uniunii, în formate accesibile, ușor de găsit și reutilizabile prin mijloace electronice. | Alin. (4) | Pentru a facilita accesul și căutarea documentelor furnizate în format electronic şi prelucrabil automat, în condițiile art. 8, entitățile publice trebuie să publice documentele prevăzute la alin. (3) și pe portalul guvernamental de date deschise, punct unic de acces la nivel național - data.gov.ro, și le pot publica și pe pagina de internet a respectivelor entități sau pe site-uri portal cu legături spre listele de date, indicând în același timp puncte de informare. |  |  |
| **Art. 10** | **Datele provenite din cercetare** | **Art. 13** | **Datele provenite din cercetare** |  |  |
| Alin. (1) | Statele membre sprijină disponibilitatea datelor provenite din cercetare prin adoptarea de politici naționale și prin luarea de măsuri relevante vizând asigurarea accesului liber la datele provenite din cercetare care au beneficiat de finanțare publică („politicile privind accesul liber”), urmând principiul „deschiderii în mod implicit” și compatibilitatea cu principiile FAIR. În acest context, preocupările legate de drepturile de proprietate intelectuală, protecția datelor cu caracter personal și confidențialitate, securitate și interesele comerciale legitime, sunt luate în considerare în conformitate cu principiul „cât mai deschis cu putință, dar atât de închis cât este necesar”. Politicile respective privind accesul liber se adresează organizațiilor care desfășoară activități de cercetare și organizațiilor care finanțează activități de cercetare. | Alin. (1) | Entitățile publice asigură accesul liber la datele provenite din cercetare care au beneficiat sau beneficiază de finanțare publică („politicile privind accesul liber”), urmând principiul „deschiderii în mod implicit” și compatibilitatea cu principiile FAIR: ușor de găsit, accesibil, interoperabil, reutilizabil (Acordul de la Marrakech privind constituirea Organizației Mondiale de Comerț, ratificat prin Legea nr. 133/1994). Asigurarea accesului liber la date se face în conformitate cu principiul „cât mai deschis cu putință, dar atât de închis cât este necesar”, ținând cont de drepturile de proprietate intelectuală, protecția datelor cu caracter personal și confidențialitate, securitate și interesele comerciale legitime. Prevederile respective privind accesul liber se adresează entităților publice care desfășoară activități de cercetare și entităților care finanțează activități de cercetare din fonduri publice pentru datele rezultate din activitățile finanțate. |  |  |
| Alin. (2) | Fără a aduce atingere articolului 1 alineatul (2) litera (c), datele provenite din cercetare sunt reutilizabile în scopuri comerciale și necomerciale în conformitate cu capitolele III și IV, în măsura în care beneficiază de finanțare publică, iar cercetătorii, organizațiile care desfășoară activități de cercetare sau organizațiile care finanțează activități de cercetare le-au pus deja la dispoziția publicului printr-o bază de date instituțională sau tematică. În acest context, se ține seama de interesele comerciale legitime, de activitățile de transfer de cunoștințe și de drepturile de proprietate intelectuală preexistente. | Alin. (2) | Fără a aduce atingere art. 1 alin. (3) lit. (c), datele provenite din cercetare sunt reutilizabile în scopuri comerciale și necomerciale în conformitate cu capitolele III și IV, în măsura în care beneficiază de finanțare publică, iar cercetătorii, instituțiile care desfășoară activități de cercetare sau instituțiile care finanțează activități de cercetare le-au pus deja la dispoziția publicului printr-o bază de date instituțională sau tematică. În acest context, se ține seama de interesele comerciale legitime, de activitățile de transfer de cunoștințe și de drepturile de proprietate intelectuală preexistente în condițiile legii. |  |  |
| **Art. 11** | **Nediscriminarea** | **Art. 14** | **Nediscriminarea** |  |  |
| Alin. (1) | Toate condițiile aplicabile de reutilizare a documentelor sunt nediscriminatorii în raport cu categoriile comparabile de reutilizare, inclusiv în raport cu reutilizarea transfrontalieră. | Alin. (1) | Toate condițiile aplicabile de reutilizare a documentelor sunt nediscriminatorii în raport cu categoriile comparabile de reutilizare, inclusiv în raport cu reutilizarea transfrontalieră. |  |  |
| Alin. (2) | În cazul în care documentele sunt reutilizate de un organism din sectorul public ca bază pentru activitățile sale comerciale desfășurate în afara domeniului de aplicare al sarcinilor sale publice, pentru furnizarea documentelor necesare activităților în cauză se aplică aceleași taxe și condiții ca cele valabile pentru ceilalți utilizatori. | Alin. (2)  Alin. (3) | În cazul în care documentele sunt reutilizate de o autoritate sau instituție din sectorul public drept bază pentru activitățile sale comerciale desfășurate în afara domeniului de aplicare al atribuțiilor sale publice, pentru furnizarea documentelor necesare activităților în cauză se aplică aceleași taxe și condiții ca cele valabile pentru ceilalți utilizatori.  Următoarele situații nu aduc atingere principiului nediscriminării:  (a) autoritățile și instituțiile din sectorul public pot face schimb gratuit de informații în exercitarea atribuțiilor publice, chiar dacă alte părți sunt taxate pentru reutilizarea acelorași documente;  (b) pot fi adoptate politici de taxare diferențiate pentru reutilizarea comercială, spre deosebire de cea necomercială. |  |  |
| **Art. 12** | **Acorduri de exclusivitate** | **Art. 15** | **Acorduri de exclusivitate** |  |  |
| Alin. (1) | Reutilizarea documentelor este deschisă tuturor potențialilor actori de pe piață, chiar în cazul în care unul sau mai mulți actori exploatează deja produsele cu valoare adăugată bazate pe aceste documente. Contractele sau alte acorduri încheiate între organismele din sectorul public sau întreprinderile publice care dețin documentele și părți terțe nu oferă drepturi exclusive. | Alin. (1) | Reutilizarea documentelor este deschisă tuturor potențialelor părți interesate, chiar în cazul în care una sau mai multe dintre acestea exploatează deja produsele cu valoare adăugată bazate pe aceste documente. Contractele sau alte acorduri încheiate între entitățile publice care dețin documentele și părți terțe nu pot oferi drepturi exclusive. |  |  |
| Alin. (2) | Cu toate acestea, în cazul în care un drept exclusiv este necesar pentru a furniza un serviciu de interes public, validitatea motivului pentru care a fost acordat dreptul exclusiv în cauză este reexaminată periodic și, în orice caz, o dată la trei ani. Acordurile de exclusivitate încheiate la 16 iulie 2019 sau după acea dată sunt puse la dispoziția publicului online cu cel puțin două luni înainte de intrarea lor în vigoare. Clauzele definitive ale acestor acorduri sunt transparente și sunt puse la dispoziția publicului online.  Digitalizarea resurselor culturale nu intră sub incidența prezentului alineat. | Alin. (2) | Cu toate acestea, în cazul în care un drept exclusiv este necesar pentru a furniza un serviciu de interes public, validitatea motivului pentru care a fost acordat dreptul exclusiv în cauză este reexaminată periodic de către respectiva entitate publică și, în orice caz, o dată la trei ani. Acordurile de exclusivitate încheiate la data intrării în vigoare a prezentei legi sau după acea dată sunt puse la dispoziția publicului online cu cel puțin două luni înainte de intrarea lor în vigoare. Clauzele definitive ale acestor acorduri sunt transparente și sunt puse la dispoziția publicului online. Digitalizarea resurselor culturale nu intră sub incidența prezentului alineat. |  |  |
| Alin. (3) | În pofida alineatului (1), în cazul în care un drept exclusiv privește digitalizarea resurselor culturale, perioada de exclusivitate nu depășește, în general, 10 ani. În cazul în care perioada respectivă depășește 10 ani, durata acesteia face obiectul unei revizuiri pe parcursul celui de al 11-lea an și, ulterior, dacă este cazul, o dată la șapte ani.  Acordurile prin care se stabilesc drepturile exclusive menționate la primul paragraf sunt transparente și se fac publice.  În cazul în care există un drept exclusiv menționat la primul paragraf, organismul din sectorul public în cauză primește în mod gratuit, ca parte a acordurilor respective, o copie a resurselor culturale digitalizate. Copia respectivă este disponibilă în scopul reutilizării la expirarea perioadei de exclusivitate. | Alin. (3)  Alin. (4)  Alin. (5) | Prin excepție de la alin. (1), în cazul în care un drept exclusiv privește digitalizarea resurselor culturale, perioada de exclusivitate nu depășește, în general, 10 ani. (În cazul în care perioada respectivă depășește 10 ani, durata acesteia face obiectul unei revizuiri pe parcursul celui de al 11-lea an și, ulterior, dacă este cazul, o dată la 7 ani.)  Acordurile prin care se stabilesc drepturile exclusive menționate la alin. 3 sunt transparente și se fac publice.  În cazul în care există un drept exclusiv menționat la alin. 3, autoritatea sau instituția din sectorul public în cauză primește în mod gratuit, ca parte a acordurilor respective, o copie a resurselor culturale digitalizate. Copia respectivă este disponibilă în scopul reutilizării la expirarea perioadei de exclusivitate. |  |  |
| Alin. (4) | Acordurile juridice sau măsurile practice care, fără a acorda în mod explicit un drept exclusiv, vizează restrângerea disponibilității documentelor pentru a fi reutilizate de alte entități decât partea terță care participă la respectivul acord sau la respectiva măsură, ori despre care se poate considera în mod rezonabil că pot conduce la o astfel de restrângere a reutilizării, sunt puse la dispoziția publicului online cu cel puțin două luni înainte de intrarea în vigoare. Efectul unor astfel de acorduri juridice sau măsuri practice cu privire la disponibilitatea pentru reutilizare a datelor face obiectul unor reexaminări periodice și, în orice caz, este reexaminat o dată la trei ani. Clauzele definitive ale acestor acorduri sunt transparente și sunt puse la dispoziția publicului online. | Alin. (6) | Acordurile juridice sau măsurile practice care, fără a acorda în mod explicit un drept exclusiv, vizează restrângerea disponibilității documentelor pentru a fi reutilizate de către alte entități decât partea terță care participă la respectivul acord sau la respectiva măsură, ori despre care se poate considera în mod rezonabil că pot conduce la o astfel de restrângere a reutilizării, sunt puse la dispoziția publicului online cu cel puțin două luni înainte de intrarea în vigoare. Efectul unor astfel de acorduri juridice sau măsuri practice cu privire la disponibilitatea pentru reutilizare a datelor face obiectul unor reexaminări periodice și, în orice caz, este reexaminat o dată la trei ani. Clauzele definitive ale acestor acorduri sunt transparente și sunt puse la dispoziția publicului online. |  |  |
| Alin. (5) | Acordurile de exclusivitate în vigoare la 17 iulie 2013, care nu se încadrează la excepțiile prevăzute la alineatele (2) și (3) și care au fost încheiate de organisme din sectorul public încetează la sfârșitul contractului și, în orice caz, cel târziu la 18 iulie 2043.  Acordurile de exclusivitate în vigoare la 16 iulie 2019, care nu se încadrează la excepțiile prevăzute la alineatele (2) și (3) și care au fost încheiate de întreprinderi publice încetează la sfârșitul contractului și, în orice caz, cel târziu la 17 iulie 2049. | Alin. (7)  Alin. (8)  Alin. (9) | Acordurile de exclusivitate în vigoare la data intrării în vigoare a prezentei legi, care nu se încadrează la excepțiile prevăzute la alineatele (2) și (3) și care au fost încheiate de autorități și instituții din sectorul public încetează la sfârșitul contractului și, în orice caz, cel târziu la 18 iulie 2043 și nu pot fi prelungite, precum nu pot fi încheiate nici noi acorduri de exclusivitate.  Acordurile de exclusivitate în vigoare la data intrării în vigoare a prezentei legi, care nu se încadrează la excepțiile prevăzute la alineatele (2) și (3) și care au fost încheiate de autorități și instituții din sectorul public încetează la sfârșitul contractului și, în orice caz, cel târziu la 18 iulie 2043 și nu pot fi prelungite, precum nu pot fi încheiate nici noi acorduri de exclusivitate.  Orice parteneriat public-privat privind digitalizarea resurselor culturale trebuie să acorde instituției de cultură partenere drepturi depline asupra utilizării resurselor culturale digitalizate după expirarea parteneriatului. |  |  |
| **Art. 13** | **Categoriile tematice de seturi de date cu valoare ridicată** | **Art. 16** | **Categoriile tematice de seturi de date cu valoare ridicată** |  |  |
| Alin. (1) | Pentru a stabili condiții pentru a sprijini reutilizarea seturilor de date cu valoare ridicată, în anexa I este prevăzută o listă de categorii tematice pentru aceste seturi de date. | Alin. (1) | În vederea sprijinirii reutilizării seturilor de date cu valoare ridicată deținute de entitățile publice și care fac parte din categoria documentelor cărora li se aplică prezenta lege, lista categoriilor tematice de seturi de date cu valoare ridicată cuprinde: |  |  |
| Alin. (2) | Comisia este împuternicită să adopte acte delegate în conformitate cu articolul 15 în scopul de a modifica anexa I prin adăugarea de noi categorii tematice de seturi de date cu valoare ridicată, pentru a reflecta evoluția tehnologică și cea a pieței. | Alin. (5)  Alin. (6) | Comisia Europeană este împuternicită să adopte acte delegate, acte de punere în aplicare, ulterior transpunerii directivei, în conformitate cu actele legislative ale Uniunii Europene, în scopul de a modifica lista privind seturile de date cu valoare ridicată prin adăugarea de noi categorii tematice de seturi de date cu valoare ridicată, pentru a reflecta evoluția tehnologică și cea a pieței.  Prin decizia președintelui ADR, în urma consultărilor la nivel inter-instituțional și cu părțile interesate, pot fi adăugate noi categorii tematice de seturi de date cu valoare ridicată, pentru a reflecta evoluția tehnologică și cea a pieței din România. |  |  |
| **Art. 14** | **Seturile de date cu valoare ridicată specifice și acordurile de publicare și reutilizare** | **Art. 16** | **Categoriile tematice de seturi de date cu valoare ridicată** |  |  |
| Alin. (1) | Comisia adoptă acte de punere în aplicare prin care stabilește o listă de seturi de date cu valoare ridicată specifice aparținând categoriilor prevăzute în anexa I și deținute de organisme din sectorul public și întreprinderi publice dintre documentele cărora li se aplică prezenta directivă.  Aceste seturi de date cu valoare ridicată specifice sunt:  (a) sunt puse la dispoziție în mod gratuit, sub rezerva alineatelor (3), (4) și (5);  (b) sunt prelucrabile automat;  (c) sunt puse la dispoziție prin intermediul unor API; și  (d) sunt puse la dispoziție prin descărcare în masă, dacă este cazul.  Actele de punere în aplicare respective pot să specifice acordurile de publicare și reutilizare a seturilor de date cu valoare ridicată. Aceste acorduri sunt compatibile cu licențele standard deschise.  Acordurile pot include clauze aplicabile reutilizării, formatelor datelor și metadatelor, precum și modalități tehnice de difuzare. Investițiile realizate de statele membre în abordările privind datele deschise, cum ar fi investițiile în dezvoltarea și implementarea anumitor standarde, sunt luate în considerare și puse în balanță cu potențialele beneficii ale includerii pe listă.  Respectivele acte de punere în aplicare se adoptă în conformitate cu procedura de examinare menționată la articolul 16 alineatul (2). | Alin. (2) | Aceste seturi de date cu valoare ridicată specifice sunt:  (a) puse la dispoziție în mod gratuit, sub rezerva excepțiilor prevăzute în prezenta lege;  (b) prelucrabile automat;  (c) puse la dispoziție prin intermediul unor API-uri; și  (d) puse la dispoziție prin descărcare în masă, dacă este cazul. |  |  |
| Alin. (2) | Identificarea seturilor de date cu valoare ridicată specifice în temeiul alineatului (1) se bazează pe evaluarea potențialului acestora de a:  (a) genera beneficii importante de ordin socioeconomic sau de mediu și servicii inovatoare;  (b) genera beneficii pentru un număr mare de utilizatori, în special IMM-uri;  (c) contribui la generarea de venituri; și  (d) fi combinate cu alte seturi de date.  În vederea identificării unor astfel de seturilor de date cu valoare ridicată specifice, Comisia desfășoară consultări adecvate, inclusiv la nivel de experți, realizează o evaluare a impactului și asigură complementaritatea cu actele juridice existente, cum ar fi Directiva 2010/40/UE (OG 7/2012 aprobata prin Legea 221/2012), în ceea ce privește reutilizarea documentelor. Respectiva evaluare a impactului include o analiză cost-beneficiu și o analiză prin care să se stabilească dacă punerea la dispoziție în mod gratuit a unor seturi de date cu valoare ridicată de către organismele din sectorul public obligate să genereze venituri pentru a acoperi o parte semnificativă a costurilor lor legate de îndeplinirea sarcinilor lor publice ar duce la un impact substanțial asupra bugetului unor astfel de organisme. În ceea ce privește seturile de date cu valoare ridicată deținute de întreprinderi publice, evaluarea impactului acordă o atenție specială rolului jucat de întreprinderile publice într-un mediu economic concurențial. | Alin. (3) | Identificarea seturilor de date cu valoare ridicată se bazează pe evaluarea potențialului acestora de a:  (a) genera beneficii importante de ordin socioeconomic sau de mediu și servicii inovatoare;  (b) genera beneficii pentru un număr mare de utilizatori, în special IMM-uri;  (c) contribui la generarea de venituri;  (d) fi combinate cu alte seturi de date. |  |  |
| Alin. (3) | Prin derogare de la alineatul (1) al doilea paragraf litera (a), actele de punere în aplicare menționate la alineatul (1) prevăd că punerea la dispoziție în mod gratuit a seturilor de date cu valoare ridicată nu se aplică seturilor de date cu valoare ridicată specifice deținute de întreprinderile publice dacă aceasta ar conduce la o denaturare a concurenței pe piețele relevante. | Alin. (4) | Atunci când punerea la dispoziție în mod gratuit a seturilor de date cu valoare ridicată de către autoritățile și instituțiile din sectorul public obligate să genereze venituri pentru a acoperi o parte semnificativă a costurilor lor legate de îndeplinirea atribuțiilor lor publice ar duce la un impact substanțial asupra bugetului autorităților și instituțiilor implicate, acestea pot fi scutite de cerința de a pune la dispoziție aceste seturi de date cu valoare ridicată în mod gratuit pentru o durată care nu depășește doi ani de la data intrării în vigoare a actului de punere în aplicare relevant adoptat în conformitate cu alin. (5). |  |  |
| Alin. (4) | Cerința de a pune la dispoziție în mod gratuit a seturilor de date cu valoare ridicată în temeiul alineatului (1) al doilea paragraf litera (a) nu se aplică bibliotecilor, inclusiv bibliotecilor universitare, muzeelor și arhivelor. |  | Prevederile se regăsesc în Art. 9 - Principii de taxare, relatat mai sus |  |  |
| Alin. (5) | Atunci când punerea la dispoziție în mod gratuit a seturilor de date cu valoare ridicată de către organismele din sectorul public obligate să genereze venituri pentru a acoperi o parte semnificativă a costurilor lor legate de îndeplinirea sarcinilor lor publice ar duce la un impact substanțial asupra bugetului organismelor implicate, statele membre pot scuti organismele respective de cerința de a pune la dispoziție aceste seturi de date cu valoare ridicată în mod gratuit pentru o durată care nu depășește doi ani de la data intrării în vigoare a actului de punere în aplicare relevant adoptat în conformitate cu alineatul (1). |  | Prevederile se regăsesc în Art. 9 - Principii de taxare, relatat mai sus |  |  |
| **Art. 15** | **Exercitarea delegării** |  | **Nu este necesară transpunerea** |  |  |
| Alin. (1) | Competența de a adopta acte delegate este conferită Comisiei în condițiile prevăzute la prezentul articol. |  |  |  |  |
| Alin. (2) | Competența de a adopta acte delegate menționată la articolul 13 alineatul (2) este conferită Comisiei pentru o perioadă de cinci ani de la 16 iulie 2019. Comisia prezintă un raport privind delegarea de competențe cu cel puțin nouă luni înainte de încheierea perioadei de cinci ani. Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opun prelungirii respective cu cel puțin trei luni înainte de încheierea fiecărei perioade. |  |  |  |  |
| Alin. (3) | Delegarea de competențe menționată la articolul 13 alineatul (2) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare. |  |  |  |  |
| Alin. (4) | Înainte de adoptarea unui act delegat, Comisia consultă experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare. |  |  |  |  |
| Alin. (5) | De îndată ce adoptă un act delegat, Comisia îl notifică simultan Parlamentului European și Consiliului. |  |  |  |  |
| Alin. (6) | Un act delegat adoptat în temeiul articolului 13 alineatul (2) intră în vigoare numai în cazul în care nici Parlamentul European și nici Consiliul nu au formulat obiecțiuni în termen de trei luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Respectivul termen se prelungește cu trei luni la inițiativa Parlamentului European sau a Consiliului. |  |  |  |  |
| **Art. 16** | **Procedura comitetului** |  | **Nu este necesară transpunerea** |  |  |
| Alin. (1) | Comisia este asistată de un comitet privind datele deschise și reutilizarea informațiilor din sectorul public. Respectivul comitet reprezintă un comitet în sensul Regulamentului (UE) nr. 182/2011. |  |  |  |  |
| Alin. (2) | În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011. |  |  |  |  |
| **Art. 17** | **Transpunere** | **Art. 17** | **Transpunere** |  |  |
| Alin. (1) | Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 17 iulie 2021. Statele membre comunică de îndată Comisiei textul actelor respective.  Atunci când statele membre adoptă aceste acte, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Acestea conțin, de asemenea, o mențiune care precizează că trimiterile, în acte cu putere de lege și acte administrative în vigoare, la directiva abrogată prin prezenta directivă se interpretează ca trimiteri la prezenta directivă. Statele membre stabilesc modalitatea de efectuare a acestei trimiteri și formularea acestei mențiuni. | Alin. (1)  Alin. (2)  Alin. (3)  Alin. (4) | Prezenta lege intră în vigoare la 60 de zile de la data publicării în Monitorul Oficial al României, Partea I.  În termen de 60 zile de la data publicării în Monitorul Oficial al României, Partea I, Guvernul elaborează, la inițiativa ADR și SGG, normele metodologice de aplicare a acesteia.  În termen de 60 zile de la data intrării în vigoare a prezentei legi, ADR și SGG vor înainta Guvernului propuneri privind măsurile necesare pentru ca informațiile de interes public să devină disponibile în mod progresiv prin intermediul unor baze de date informatizate accesibile publicului la nivel național.  Măsurile prevăzute la alin. (3) vor privi recomandări referitoare la dotarea entităților publice cu echipamente de tehnică de calcul adecvate, precum și standardele aplicabile pentru datele deschise. |  |  |
| Alin. (2) | Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă. |  | Nu este necesară transpunerea |  |  |
| **Art. 18** | **Evaluarea efectuată de Comisie** | **Art. 18** | **Evaluare** |  |  |
| Alin. (1) | La cel puțin 17 iulie 2025, Comisia evaluează prezenta directivă și prezintă un raport privind principalele concluzii ale evaluării Parlamentului European și Consiliului, precum și Comitetului Economic și Social European.  Statele membre furnizează Comisiei informațiile necesare pentru elaborarea raportului respectiv. | Alin. (1) | În vederea furnizării, către Comisia Europeană, a informațiilor necesare pentru elaborarea raportului de evaluare prevăzut la art. 18 alin. (1) al Directivei 2019/1024/UE, entitățile publice au obligația ca, anual, să transmită către ADR și SGG informațiile solicitate prin prezenta lege. |  |  |
| Alin. (2) | Evaluarea are ca obiect în special domeniul de aplicare și impactul social și economic al prezentei directive, inclusiv:  (a) măsura în care a crescut reutilizarea documentelor din sectorul public cărora li se aplică prezenta directivă, în special de către IMM-uri;  (b) impactul seturilor de date cu valoare ridicată;  (c) efectele principiilor aplicate taxării și reutilizarea textelor oficiale cu caracter legislativ și administrativ;  (d) reutilizarea documentelor deținute de alte entități decât organismele din sectorul public;  (e) disponibilitatea și utilizarea API;  (f) interacțiunea dintre normele referitoare la protecția datelor și posibilitățile de reutilizare;  (g) posibilitățile viitoare de a aduce îmbunătățiri bunei funcționări a pieței interne și de a susține dezvoltarea economică și pe cea a pieței forței de muncă. | Alin. (2) | Evaluarea are ca obiect în special domeniul de aplicare și impactul social și economic al directivei transpuse prin prezenta lege, inclusiv:   1. măsura în care a crescut reutilizarea documentelor din sectorul public cărora li se aplică prezenta lege, în special de către IMM-uri; 2. impactul seturilor de date cu valoare ridicată; 3. efectele principiilor aplicate taxării și reutilizarea textelor oficiale cu caracter legislativ și administrativ; 4. reutilizarea documentelor deținute de alte entități decât cele din sectorul public; 5. disponibilitatea și utilizarea API-urilor; 6. interacțiunea dintre normele referitoare la protecția datelor și posibilitățile de reutilizare; 7. posibilitățile viitoare de a aduce îmbunătățiri bunei funcționări a pieței interne și de a susține dezvoltarea economică și pe cea a pieței forței de muncă. |  |  |
| **Art. 19** | **Abrogare** | **Art. 19** | **Clauzele finale și tranzitorii** |  |  |
|  | Directiva 2003/98/CE (Legea 109/2007), astfel cum a fost modificată prin directiva menționată în anexa II partea A, se abrogă cu efect de la 17 iulie 2021, fără a aduce atingere obligațiilor statelor membre privind termenele de transpunere în dreptul intern și datele de aplicare a directivelor menționate în anexa II partea B.  Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa III. | Alin. (1) | Prezenta lege transpune Directiva 2019/1024/UE a Parlamentului European și a Consiliului din 20 iunie 2019 privind datele deschise și reutilizarea informațiilor din sectorul public, publicată în Jurnalul Oficial al Uniunii Europene Seria L, nr. 172/56 din data de 26.06.2019, ce modifică în mod substanțial Directiva 2013/37/UE a Parlamentului European și a Consiliului care a modificat Directiva 2003/98/CE ce se abrogă cu efect de la data de 17 iulie 2021. |  |  |
| **Art. 20** | **Intrarea în vigoare**  Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene. | Alin. (2)  Alin. (3) | La data intrării în vigoare a prezentei legi se abrogă Legea nr. 109/ 2007 privind reutilizarea informațiilor din instituțiile publice cu toate completările și modificările ulterioare, precum şi orice prevederi contrare.  Solicitările depuse până la intrarea în vigoare a prezentei legi vor fi soluționate în conformitate cu procedura stipulată în Legea nr. 109/ 2007, cu modificările și completările ulterioare. |  |  |
| **Art. 21** | **Destinatari**  Prezenta directivă se adresează statelor membre. |  | **Nu este necesară transpunerea** |  |  |
| **Anexa 1** | **Lista categoriilor tematice de seturi de date cu valoare ridicată, astfel cum se menționează la articolul 13 alineatul (1)** | **Art. 16** | **Categoriile tematice de seturi de date cu valoare ridicată** |  |  |
|  | Lista categoriilor tematice de seturi de date cu valoare ridicată, astfel cum se menționează la articolul 13 alineatul (1)  1.Domeniul geospațial  2.Domeniul Observarea Pământului și mediu  3.Domeniul meteorologic  4.Domeniul statistic  5.Domeniul Societăți și structura de proprietate a societăților  6.Domeniul Mobilitate | Alin. (1.9)  Alin. (1.10)  Alin. (1.8)  Alin. (1.7)  Alin. (1.5)  Alin. (1.4) | Domeniul geospațial, însemnând:  (a) sisteme de coordonate de referință,  (b) hărți naționale și locale (limite administrative, delimitarea județelor și delimitarea circumscripțiilor electorale; parcele cadastrale, topografice, marine),  (c) denumiri geografice (nume de zone, localități, orașe mari, suburbii, orașe mici sau așezări, sau orice alt element geografic ori topografic de interes public sau istoric),  (d) unități administrativ-teritoriale,  (e) adrese (localizare a proprietăților, bazată pe identificatori de adresă: numele străzii, numărul casei şi codul poștal),  (f) sisteme de caroiaj geografic (caroiaj multirezoluţie armonizat, având un punct de origine comun, precum şi localizare şi mărime standardizate ale celulelor),  (g) Rețeaua Geodezică Națională,  (h) sisteme de rețea geografică (amplasarea geografică a clădirilor),  (i) harta avizelor/ autorizațiilor de gospodărire a apelor,  (j) harta exploatațiilor piscicole,  (k) relieful costier și subacvatic,  (l) harta obiectivelor industriale și logistice (capacități de producție cu specificarea categoriei industriale, depozite cu specificarea destinației),  (m) harta autorizațiilor de construire/desființare,  (n) rețele de transport (rutier, naval, feroviar, aeronautic), energie electrică/ gaz/ petrol (rețele primare, secundare, terțiare, stații de încărcare pentru mașini electrice, rata de acoperire pe localitate), comunicații (fibra optică, GSM, etc.), alimentare cu apă și canal, iluminat public, camere de trafic și radare fixe,  (o) servicii publice de urgență (pompieri/ ambulanță/ poliție),  unități pentru diseminarea sau utilizarea informațiilor statistice;  Domeniul observarea Pământului și mediu, însemnând:  (a) utilizarea terenului (teritoriu caracterizat în funcție de dimensiunea funcțională actuală sau viitoare planificată sau de scopul socioeconomic (de exemplu rezidențial, industrial, comercial, agricol, forestier, de recreație),  (b) localizarea geografică a clădirilor,  (c) date furnizate prin satelit și in-situ (monitorizarea vremii și a calității pământului, apei și a aerului - bioxid de azot, PM2.5, PM10, seismicitatea, consumul de energie, performanța energetică a clădirilor),  (d) ortoimagerie, imagini georeferențiate ale suprafeței terestre, înregistrate cu senzori plasați pe sateliți sau aeropurtați,  (e) servicii de utilitate publică şi servicii publice (instalațiile de utilitate publică, precum sistemele de canalizare, de gestionare a deșeurilor, de aprovizionare cu energie electrică şi apă, şi serviciile administrative şi sociale publice, precum adăposturile de protecție civilă, școlile şi spitalele),  (f) acoperire terestră (acoperirea fizică şi biologică a suprafeței terestre, inclusiv suprafețele artificiale, zonele agricole, pădurile, zonele (semi)naturale, zonele umede şi corpurile de apă),  (g) demografia (repartizarea geografică a populației, inclusiv caracteristicile populației şi nivelurile de activitate, regrupate pe unitate administrativă sau altă unitate analitică),  (h) unități statistice (unităţi de difuzare sau de utilizare a informațiilor statistice),  (i) zone de administrare/ restricție/ reglementare şi unități de raportare (gropile de gunoi, zonele restricționate din apropierea surselor de apă potabilă, zonele vulnerabile la nitrați, șenalele navigabile reglementate de pe mare sau din apele interne importante, zonele destinate descărcării deșeurilor, zonele în care au fost introduse limite de zgomot, zonele care fac obiectul unui permis de prospectare şi de exploatare minieră, districtele hidrografice, unitățile de raportare corespunzătoare şi zonele de administrare a litoralului),  (j) soluri și subsoluri, caracterizate în funcție de adâncime, textură, structură și conținut al particulelor și materialului organic, schelet, eroziune, înclinație medie și capacitate anticipată de stocare a apei, după caz,  (k) distribuția geografică a patologiilor dominante (alergii, tipuri de cancer, boli respiratorii etc.), precum și informațiile care indică efectul asupra sănătății (indicatorii biologici, scăderea fertilității, epidemiile) sau asupra bunăstării oamenilor (oboseala, stresul etc.), legat în mod direct (poluarea aerului, substanțele chimice, subțierea stratului de ozon, zgomotul etc.) sau indirect (mâncarea, organismele modificate genetic etc.) de calitatea mediului,  (l) zone protejate (zone desemnate sau administrate într-un cadru legislativ internațional, comunitar sau intern, în vederea îndeplinirii unor obiective specifice de conservare),  (m) zone de risc natural (zone vulnerabile caracterizate în funcție de riscurile naturale (orice fenomen atmosferic, hidrologic, seismic, vulcanic, precum și incendiile, care, din cauza locației, a gravității și a frecvenței, pot afecta grav societatea), precum inundațiile, alunecările și surpările de teren, avalanșele, incendiile forestiere, cutremurele de pământ și erupțiile vulcanice),  (n) modele digitale de elevații ale suprafețelor terestre, de gheață sau oceanice (altimetria, batimetria și linia de coastă),  (o) geologie caracterizată în funcție de compoziție și structură (roca de bază, straturile acvifere și geomorfologia),  (p) regiuni biogeografice (zone care prezintă condiții ecologice relativ omogene, având caracteristici comune),  (q) elementele hidrografice (zonele marine, precum și toate celelalte corpuri de apă și elementele legate de acestea, inclusiv bazinele și sub-bazinele hidrografice,  (r) habitate și biotopuri (zone geografice caracterizate prin condiții ecologice specifice, procese, structură și funcții (de menținere a vieții pe pământ) care sprijină fizic organismele care trăiesc acolo, sunt incluse zonele terestre și acvatice care se disting prin caracteristicile lor geografice, abiotice și biotice, indiferent că acestea sunt naturale sau semi-naturale),  (s) repartizarea geografică a speciilor de animale și plante, regrupate pe grilă, regiune, unitate administrativă sau altă unitate analitică,  (t) resurse energetice (hidrocarburi, energia hidraulică, bioenergia, energia solară, energia eoliană etc., însoțite de informații privind adâncimea/ înălțimea la care se află resursa, după caz),  (u) resurse minerale (minereurile metalifere, minereurile industriale etc., însoțite de informații privind adâncimea/ înălțimea la care se află resursa, după caz),  (v) instalații agricole și pentru acvacultură (echipament și instalații de producție agricolă (inclusiv sisteme de irigație, sere și grajduri),  (x) amplasarea și exploatarea instalațiilor de supraveghere a mediului (observarea și măsurarea emisiilor, a stării mediului înconjurător și a altor parametri ai ecosistemului (biodiversitate, condiții ecologice ale vegetației etc.) de către sau în numele autorităților publice),  (y) instalații de producție și industriale (parcuri de producție industrială, inclusiv instalațiile privind prevenirea și controlul integrat al poluării, precum și instalațiile de captare a apei, de extracție minieră și locurile de depozitare),  (z) hărți pescuit (nr. autorizație, indicativul navei, poziția și viteza de deplasare conform Regulamentului (EC) nr. 2244/2003),  (w) rapoarte lunare privind taxarea și reciclarea deșeurilor (valoare, responsabil/ sursă, tonaj),  (aa) rapoarte lunare privind epuizarea stratosferică a ozonului și consumul de substanțe care depreciază stratul de ozon (bromură de metil, clorofluorocarburi, hidroclorofluorocarburi, etc.), observarea și măsurarea emisiilor,  (bb) rapoarte lunare privind utilizarea îngrășămintelor (potasiu, azot, fosfat, etc.),  (cc) rapoarte statistice anuale privind gradul de acoperire cu energie electrică sau alternativă pe județ/ localitate;  Domeniul meteorologic, însemnând:  (a) condițiile fizice din atmosferă (datele spațiale bazate pe măsurători, pe modele sau pe o combinație între acestea, precum şi locațiile de efectuare a măsurătorilor),  (b) condițiile meteorologice și măsurătorile acestora: harta zilnică de precipitații, hărți de temperatură (aer, ape subterane și de suprafață, sol), evapotranspirație, viteza și direcția vântului,  (c) condițiile fizice ale mărilor şi corpurilor de apă sărată divizate în regiuni şi subregiuni cu caracteristici comune,  (d) prognoza meteo pentru agricultură,  (e) calitatea apei din cursurile de apă (prin stațiile de monitorizare automată),  (f) harta decadică de umiditate a solului,  (g) harta pentadică a echivalentului în apă a stratului de zăpadă (în sezon rece),  (h) harta zilnică strat de zăpadă (în sezon rece),  (i) harta de radiație solară (la nivel de UAT);  Domeniul statistic, însemnând:  (a) date statistice naționale și locale care să cuprindă principalii indicatori demografici și economici (populație stabilă, produs intern brut, vârstă, șomaj, venit, educație),  (b) statistici naționale și locale privind standardele de viață și de protecție socială,  (c) statistici privind accesibilizarea facilităților şi serviciilor adecvate persoanelor cu dizabilități,  (d) recensământul populației,  (e) registrul taxelor de moștenire,  (f) rapoarte privind economiile populației (venitul, vârsta, genul și județul),  (g) rapoarte privind forța de muncă ocupată (județ, etnicitate, CAEN, COR),  (h) rapoarte anuale privind categoriile de ucenici/stagiari, zilieri, angajați sezonieri, liber profesioniști (număr persoane, durata lucrată, sector de activitate),  (i) statistici anuale privind venitul pe gospodărie (vârsta, etnicitatea și regiunea/județul),  (j) statistici anuale privind pariurile (sumele jucate, valoarea veniturilor colectate, datorii de plată),  (k) producția, consumul și prețul energiei electrice/ gaz/ lemn/ cărbune/ produse petroliere (per unitate de măsură, localitate/ județ),  (l) rapoarte anuale ale breșelor de securitate informatică,  (m) rapoarte anuale privind cazurile de violare a standardelor de muncă și siguranță a muncii,  (n) rapoarte anuale estimate privind membrii de sindicat,  (o) studii statistice privind fermele, exploatațiile agricole și industria horticolă,  (p) studii statistice privind IMM-urile la nivel național și reprezentarea județeană,  (q) studii statistice privind corporațiile (evaluare nivel de responsabilitate față de mediu, economie și societate),  (r) statistici privind migrația și populația migrantă,  (s) studii privind măsuri specifice de reducere sau eliminare a discrepanțelor de dezvoltare, economice, sociale, de infrastructură, potenţial natural, etc. dintre nivelul de trai rural și cel urban,  (t) studii privind eliminarea discrepanţelor existente şi asigurarea unui proces durabil de coeziune economică şi socială,  (u) rapoarte statistice anuale privind rata de utilizare a internetului pe județ/ localitate;  Domeniul Societăți și structura de proprietate a societăților, însemnând:  (a) registrul comerțului (listă cu societăți înregistrate, date de proprietate și management, identificatori de înregistrare), societăți aflate în faliment sau insolvență,  (b) nomenclatorul produselor supuse taxelor vamale și taxa vamală percepută asupra fiecărui produs sau grupe de produse,  (c) rapoarte zilnice privind TVA (sectorul de activitate al firmei, transferuri, încasări, returnări, deduceri, evaluare impunere),  (d) rapoarte privind plata taxelor la credite,  (e) registrul scutirilor și returnărilor de taxe pentru sumele donate în scop caritabil,  (f) surse de finanțare din fonduri publice,  (g) raport anual privind concesiunile de resurse naturale (concesionar, perioada, redevență, domeniu petrol/ gaze, exploatații miniere, izvoare minerale, luciu de apă, albia râurilor, fond forestier, fond de vânătoare/ pescuit, etc.),  (h) mărfurile traficate (import/ export) prin serviciul de vamă (volum mărfuri ce tranzitează vama în funcție de categorie),  (j) raport privind produselor strategice (care necesită aprobare pentru import/ export, ex. produse din domeniul militar conform Regulamentului (CE) nr. 150/2003 și Directivei 91/477/CEE),  (k) indexul serviciilor (tipul serviciului, firme prestatoare),  (l) raport anual al produselor (materiale și componente) pentru construcții (pe categorie de produs și în funcție de ramura de construcții),  (m) raport lunar privind implementările de sisteme fotovoltaice;  Domeniul mobilitate, însemnând:  (a) rapoarte statistice privind performanța indicatoarelor și a marcajelor rutiere, inclusiv plasarea, vizibilitatea și retroreflexia acestora, sistemele inteligente de asistență pentru controlul vitezei și sistemele de asistență pentru menținerea benzii,  (b) rapoarte statistice bianuale privind privind proporția și dezvoltarea transportului de călători, precum și de mărfuri pe căile navigabile interioare (frecvență, țară, an, perioadă),  (c) rapoarte bianuale privind statistica transporturilor de mărfuri pe căi feroviare, navigabile, rutiere și aeriene,  (d) orarul de transport public al tuturor tipurilor de transport,  (e) informații privind lucrările publice și starea rețelei de transport, inclusiv informații despre trafic,  (f) atracții turistice/puncte de interes (muzee, biblioteci, case memoriale, cetăți/ castele, situri arheologice, parcuri și grădini publice, etc.),  (g) evenimente publice (concerte, festivaluri, târguri și expoziții),  (h) hoteluri și restaurante,  (i) puncte de informare turistică,  (j) parcări publice (localizare, număr de locuri disponibile, număr spații dizabilități),  (k) trasee, poteci, alei, faleze pietonale care oferă acces la panorama asupra peisajelor/ punctelor de interes,  (l) statistici anuale privind rata utilizării bicicletelor per capita,  (m) rapoarte lunare privind nivelul emisiilor CO2 și GES provenite din transport,  (n) rapoarte lunare privind rata deceselor cauzate de trafic,  (o) rapoarte statistice anuale privind numărul pasagerilor transportați feroviar, maritim și aerian, precum și  (p) statistici privind mobilitatea transnațională a persoanelor în scop educațional, lucrativ sau turistic, și  (r) statistici privind migrația și populația migrantă; |  |  |