**EXPUNERE DE MOTIVE**

|  |  |  |
| --- | --- | --- |
| **Secţiunea 1: Titlul proiectului de act normativ**  **Lege privind datele deschise și reutilizarea informațiilor din sectorul public** | |  |
| **Secţiunea a 2-a: Motivul emiterii actului normativ** | |  |
| **1. Descrierea situației actuale** | În prezent, în România, reutilizarea informațiilor din instituțiile publice este reglementată prin Legea nr. 109/2007 privind reutilizarea informațiilor din instituțiile publice cu toate completările și modificările ulterioare.  Legea nr. 109/2007, astfel cum a fost modificată de Legea nr. 213/2008 și de Legea nr. 299/2015, transpune o serie de directive adoptate de Parlamentul European şi Consiliul European. Însă, evoluția continuă a cadrului normativ la nivel comunitar impune, în egală măsură, şi o adaptare corespunzătoare a legislației naționale.  Din această perspectivă, având în vedere obligațiile ce revin României ca urmare a angajamentelor asumate în cadrul Tratatului de aderare la Uniunea Europeană, se impune transpunerea în legislația internă a Directivei (UE) 2019/1024 a Parlamentului European și a Consiliului din 20 iunie 2019 privind datele deschise și reutilizarea informațiilor din sectorul public (reformare).  Aceasta este a treia directivă care abordează datele deschise și reutilizarea informațiilor din sectorul public modificând în mod substanțial prevederile anterioare, iar necesitatea de reformare a survenit în urma consultării părților interesate de către Comisia Europeană care, luând în considerare rezultatul evaluării impactului, a considerat că sunt necesare măsuri la nivelul Uniunii Europene pentru a aborda obstacolele existente și obstacolele emergente din calea unei reutilizări la scară largă a informațiilor din sectorul public și a celor care beneficiază de finanțare publică în întreaga Uniune.  Scopul principal al acestei directive este de a actualiza cadrul legislativ astfel încât acesta să reflecte progresele din domeniul tehnologiilor digitale și de a stimula în continuare inovarea digitală, în special în ceea ce privește inteligența artificială.  De menționat că, potrivit Cartei drepturilor fundamentale a Uniunii Europene, accesul la informații este un drept fundamental, iar informațiile din sectorul public reprezintă o sursă extraordinară de date care pot contribui la îmbunătățirea pieței interne și la dezvoltarea de noi aplicații pentru consumatori și entitățile juridice. Utilizarea inteligentă a datelor, inclusiv prelucrarea lor prin intermediul aplicațiilor de inteligență artificială, poate avea un efect de transformare asupra tuturor sectoarelor economiei.  Luând în considerare obligația României de a asigura transpunerea integrală a Directivei (UE) 2019/1024 a Parlamentului European și a Consiliului din 20 iunie 2019 privind datele deschise și reutilizarea informațiilor din sectorul public până cel târziu la data de 17 iulie 2021, dată la care va fi abrogată Directiva 2003/98/CE a Parlamentului European și a Consiliului, a fost elaborat prezentul proiect de act normativ. | | |
| **2. Schimbări preconizate** | Prin transpunerea prevederilor Directivei 2019/1024 a Parlamentului European și a Consiliului din 20 iunie 2019 privind datele deschise și reutilizarea informațiilor din sectorul public se urmărește să fie valorificat pe deplin potențialul informațiilor din sectorul public atât pentru economie, cât și pentru societate, prin:   1. asigurarea unui acces în timp real la date dinamice prin mijloace tehnice adecvate, 2. creșterea ofertei de date publice valoroase destinate reutilizării, inclusiv a celor provenite de la întreprinderi publice, organizații care desfășoară activități de cercetare și organizații care finanțează activități de cercetare, 3. abordarea aspectelor legate de apariția unor noi forme de acorduri de exclusivitate, 4. utilizarea excepțiilor de la principiul perceperii unor taxe egale cu costurile marginale și 5. relația dintre prezenta directivă și anumite instrumente juridice conexe, inclusiv Regulamentul (UE) 2016/679 al Parlamentului European și al Consiliului (5) și Directivele 96/9/CE(6), 2003/4/CE(7) și 2007/2/CE(8) ale Parlamentului European și ale Consiliului.   Este de menționat, totodată, că la baza acestei reforme au stat și diferențele importante care există între normele și practicile statelor membre ale Uniunii Europene privind exploatarea resurselor de informații din sectorul public, ceea ce constituie obstacole în calea valorificării întregului potențial economic al acestei resurse-cheie de documente.  În vederea atingerii acestor obiective, se impune astfel armonizarea minimă a normelor și practicilor naționale privind reutilizarea documentelor din sectorul public pentru a răspunde provocărilor tehnologice. În caz contrar, impactul diferențelor și neclarităților legislative va deveni tot mai semnificativ pe parcursul dezvoltării societății informaționale, care a intensificat deja exploatarea transfrontalieră a informațiilor, împiedicând buna funcționare și dezvoltarea adecvată a acesteia.  Permisiunea de a reutiliza documentele deținute de un organism din sectorul public aduce valoare adăugată pentru reutilizatori, pentru utilizatorii finali și pentru societate în general și, în numeroase cazuri, pentru organismul din sectorul public propriu-zis, prin promovarea transparenței și a răspunderii și prin furnizarea de feedback din partea reutilizatorilor și a utilizatorilor finali, ceea ce permite organismului din sectorul public în cauză să îmbunătățească calitatea informațiilor colectate și executarea sarcinilor sale.  Politicile privind datele deschise care încurajează disponibilitatea pe scară largă și reutilizarea informațiilor din sectorul public în scopuri private sau comerciale, cu constrângeri juridice, tehnice sau financiare minime sau inexistente, și care promovează circulația informațiilor, nu numai pentru operatorii economici, ci și, în principal, pentru publicul larg, au un rol important în promovarea implicării sociale și pot demara și promova dezvoltarea de noi servicii bazate pe mijloace inovatoare de combinare și utilizare a acestor informații.  Este astfel încurajată crearea de date bazate pe principiul „deschiderii începând cu momentul conceperii și în mod implicit” cu privire la toate documentele care intră în domeniul de aplicare al prezentului act normativ, cu respectarea protecției datelor cu caracter personal, precum și a informațiilor sensibile privind protecția infrastructurilor critice și siguranța publică.  Obiectivul principal al prezentului act normativ este de facilitare a creării de produse și servicii informaționale pe baza documentelor din sectorul public pentru a asigura inclusiv utilizarea transfrontalieră efectivă a documentelor din sectorul public, pe de o parte de către întreprinderile private, în special întreprinderi mici și mijlocii, pentru produsele și serviciile informaționale cu valoare adăugată, și pe de altă parte de către cetățeni, pentru a facilita libera circulație a informațiilor și comunicarea.  Pentru a institui condiții care să sprijine reutilizarea documentelor asociată cu beneficii socioeconomice importante care au o valoare deosebit de ridicată pentru societate, mediu și economie, este prevăzută o listă minimă de categorii tematice de seturi de date cu valoare ridicată.  În ceea ce privește taxele pentru reutilizarea documentelor, acestea reprezintă o barieră importantă pentru întreprinderile nou-înființate și întreprinderile mici și mijlocii la lansarea lor pe piață. Prin urmare, documentele ar trebui puse la dispoziție pentru reutilizare fără perceperea unor taxe, iar, în cazul în care taxele sunt necesare, acestea ar trebui, în principiu, să se limiteze la costurile marginale astfel cum se prevede în prezentul proiect de act normativ.  În cazuri excepționale, se ține seama de necesitatea de a nu împiedica funcționarea normală a organismelor din sectorul public care sunt obligate să genereze venituri pentru a acoperi o parte semnificativă a costurilor lor legate de îndeplinirea sarcinilor lor publice. Acest lucru este valabil și în cazul în care un organism din sectorul public a pus la dispoziție date sub formă de date deschise, însă este obligat să genereze venituri pentru a acoperi o parte semnificativă a costurilor sale legate de îndeplinirea altor sarcini publice.  Respectivele taxe trebuie să fie stabilite pe baza unor criterii obiective, transparente și verificabile, iar venitul total obținut prin punerea la dispoziție a documentelor și autorizarea reutilizării lor nu trebuie să depășească costul colectării și al întocmirii, inclusiv al achiziționării de la părți terțe, al reproducerii, al întreținerii, al stocării și al difuzării, la care se adaugă un profit rezonabil. Acolo unde este cazul, trebuie să fie posibilă includerea în costurile eligibile a costurilor anonimizării datelor cu caracter personal și a costurilor măsurilor luate pentru a proteja confidențialitatea datelor. Instituțiile guvernamentale abilitate pot solicita organismelor din sectorul public și întreprinderilor publice să dezvăluie costurile respective.  Bibliotecile, inclusiv bibliotecile universitare, muzeele și arhivele dețin un volum important de resurse valoroase de informații din sectorul public, mai ales de când proiectele de digitalizare au permis creșterea volumului de materiale digitale din domeniul public. Aceste colecții din patrimoniul cultural și metadatele aferente constituie o posibilă bază a produselor și serviciilor cu conținut digital și prezintă un potențial imens de reutilizare novatoare în sectoare precum educația și turismul. Alte tipuri de instituții de cultură, precum orchestrele, operele, baletele și teatrele, inclusiv arhivele care fac parte din aceste instituții, vor fi excluse în continuare din domeniul de aplicare al prezentului act normativ, având în vedere particularitatea lor, proprie artei spectacolului, și faptul că aproape toate materialele acestora fac obiectul unor drepturi de proprietate intelectuală ale unor părți terțe.  Pentru îndeplinirea scopului prezentului act normativ sunt introduse sancțiuni privind nerespectarea prevederilor prezentei legi de către entitățile publice.  În vederea transpunerii directivei, prezentul proiect de act normativ propune ca Autoritatea pentru Digitalizarea României să dețină rolul de organism de control imparțial ce revizuiește căile de atac privind deciziile nefavorabile, nerespectarea prevederilor privind stabilirea taxelor acolo unde este cazul, precum și nerespectarea prevederilor prezentului act normativ.  Sesizarea Autorității pentru Digitalizarea României nu împiedică inițierea niciuneia dintre căile de atac de care dispun, sub o altă formă, solicitanții reutilizării.  Persoanele împuternicite să constate contravenții și să aplice sancțiuni sunt numite prin Decizie a Președintelui Autorității pentru Digitalizarea României, Modelul şi conținutul formularului tipizat de Proces-verbal de constatare și sancționare a contravenției, caracteristicile de tipărire şi modelul legitimației persoanelor împuternicite se aprobă prin Decizie a Președintelui Autorității pentru Digitalizarea României în termen de 30 de zile de la publicarea prezentei legi în Monitorul Oficial al României, Partea I.  Entitățile publice își pun la dispoziție documentele pentru a fi reutilizate, asigurând vizibilitatea online și disponibilitatea efectivă a documentelor și a metadatelor asociate în format deschis care pot fi prelucrabile automat și care asigură interoperabilitatea, reutilizarea și accesibilitatea.  Licențele standard pentru reutilizarea documentelor din sectorul public, care pot fi adaptate pentru a veni în întâmpinarea unor cereri speciale de licențe, trebuie să fie disponibile în format digital și să poată fi prelucrate electronic.  Prin decizie, Președintele Autorității pentru Digitalizarea României certifică licențele deschise care respectă următoarele principii:  a)să aibă caracter universal;  b)să nu impună restricții;  c)să poată fi utilizate de orice persoană;  d)să fie disponibile în mod gratuit;  e)să aibă caracter non-discriminatoriu;  f)să asigure transparența.  La data publicării prezentului act normativ, licența pentru date deschise și reutilizabile recomandată este Creative Commons. Variantele ulterioare vor fi certificate prin decizie de către Președintele Autorității pentru Digitalizarea României.  Măsurile practice pentru a facilita reutilizarea efectivă a documentelor sunt următoarele:  a) API-urile trebuie să fie sprijinite de o documentație tehnică clară, completă și disponibilă online, furnizată de proprietarul seturilor de date. Pentru utilizarea API-urilor trebuie să fie aplicate protocoale standard recunoscute la nivel internațional și trebuie să se utilizeze standarde internaționale pentru seturile de date acolo unde este cazul.  b) Configurarea și utilizarea API-urilor trebuie să se bazeze pe următoarele principii: disponibilitate, stabilitate, întreținere de-a lungul ciclului de viață, uniformitate a utilizării și a standardelor, ușurință în utilizare și securitate. În cazul datelor dinamice/ al datelor actualizate frecvent, adesea în timp real, entitățile publice trebuie să le pună la dispoziție imediat după colectare, prin intermediul unor API corespunzătoare, și, dacă este nevoie, prin descărcare în masă.  Parametrii transferați prin intermediul unei API vor fi sub forma unor colecții de date organizate ierarhic (ex. XML/JSON). Se utilizează o formatare standard (ex. DCAT-AP) pentru toate tipurile de parametrii transferați prin intermediul API. Apelurile prin intermediul API trebui să fie proiectate pentru a trimite și primi doar datele minime necesare.  Entitățile publice trebuie să asigure condițiile pentru facilitarea accesului la documentele disponibile pentru reutilizare, cum ar fi listele de inventar ale datelor, împreună cu metadatele relevante, accesibile, în cazurile în care acest lucru este posibil și oportun, online și în formate prelucrabile automat, precum și pentru facilitarea accesului la site-uri portal cu legături spre listele de resurse. În cazurile în care acest lucru este posibil, entitățile publice vor asigura condiții pentru a facilita accesul și căutarea în mai multe limbi a documentelor, în special prin facilitarea agregării metadatelor la nivelul Uniunii. Entitățile publice sunt încurajate să ia măsuri practice care să faciliteze păstrarea documentelor disponibile pentru reutilizare.  Pentru a facilita accesul și căutarea documentelor furnizate în format electronic şi prelucrabil automat, entitățile publice trebuie să publice documentele și pe portalul guvernamental de date deschise - data.gov.ro, și le pot publica și pe pagina de internet a respectivelor entități sau pe site-uri portal cu legături spre listele de date, indicând în același timp puncte de informare.  În vederea sprijinirii reutilizării seturilor de date cu valoare ridicată deținute de entitățile publice și care fac parte din categoria documentelor cărora li se aplică prezenta lege, lista categoriilor tematice de seturi de date cu valoare ridicată cuprinde 15 domenii.  În termen de 6 luni de la data publicării prezentului act normativ, entitățile publice care administrează categoriile de date cu valoare ridicată menționate în Art. 16, alin. (1) întocmesc și publică pe portalul național de date deschise planurile de publicare pentru seturile de date vizate, incluzând intervalele de actualizare, formatul tehnic, precum și un set minimal de standarde și metadate utilizate. În baza acestor planuri de publicare, Secretariatul General al Guvernului monitorizează respectarea prevederilor prezentei legi și sesizează Autoritatea pentru Digitalizarea României în consecință. | | |
| **3. Alte informaţii** | Nu au fost identificate. | | |
| **Secţiunea a 3-a: Impactul socio-economic al proiectului de act normativ** | |  |
| **1. Impactul macro-economic** | Proiectul de act normativ nu se referă la acest subiect | | |
| **11 Impactul asupra mediului concurenţial şi domeniului ajutoarelor de stat** | Proiectul de act normativ nu se referă la acest subiect. | | |
| **2.Impactul asupra mediului de afaceri** | Prezentul act normativ va contribui la facilitarea creării de produse și servicii informaționale pe baza documentelor din sectorul public pentru a asigura inclusiv utilizarea transfrontalieră efectivă a documentelor din sectorul public de către întreprinderile private, în special întreprinderilor mici și mijlocii, pentru produsele și serviciile informaționale cu valoare adăugată.  Se preconizează că, printre altele, existența unor posibilități mai ample de reutilizare a informațiilor din sectorul public va permite tuturor întreprinderilor, inclusiv micro-întreprinderilor și întreprinderilor mici și mijlocii, precum și societății civile, să își valorifice potențialul și să contribuie la dezvoltarea economică și la crearea de locuri de muncă de înaltă calitate, la protecția acestora în special în beneficiul comunităților locale, precum și la obiective societale importante cum ar fi responsabilitatea și transparența. | | |
| **21. Impactul asupra sarcinilor administrative** | Proiectul de act normativ impune noi sarcini administrative entităților publice, acestea având obligația de a realiza conformitatea reglementărilor prezentului proiect de act normativ. | | |
| **22. Impactul asupra întreprinderilor mici şi mijlocii** | Reglementarea taxelor pentru reutilizarea documentelor creează facilități pentru întreprinderile nou înființate și întreprinderile mici și mijlocii, care sunt generatoare de noi locuri de muncă.  Identificarea seturilor de date cu valoare ridicată va genera beneficii pentru un număr mare de utilizatori, în special pentru întreprinderile mici și mijlocii. | | |
| **3. Impactul social** | Prezentul act normativ promovează circulația informațiilor, nu numai pentru operatorii economici, ci și, în principal, pentru publicul larg, și are un rol important în promovarea implicării sociale și dezvoltarea de noi servicii bazate pe mijloace inovatoare de combinare și utilizare a acestor informații. | | |
| **4. Impactul asupra mediului** | Prezentul act normativ nu are impact asupra mediului. | | |
| **5. Alte informaţii** | Nu au fost identificate. | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Secţiunea a 4-a: Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** | | | | | | | | |
|  |  |  | |  | |  |  | -mii lei - |
| Indicatori | Anul curent | Următorii 4 ani | | | | | | Media pe 5 ani |  |
| 2019 | 2020 | 2021 | | 2022 | | 2023 |  |
| 1 | 2 | 3 | 4 | | 5 | | 6 | 7 |
| 1. Modificări ale veniturilor bugetare, plus/minus, din care: |  |  |  | |  | |  |  |
| a) buget de stat, din acesta: |  |  |  | |  | |  |  |
| (i) impozit pe profit |  |  |  | |  | |  |  |
| (ii) impozit pe venit |  |  |  | |  | |  |  |
| b) bugete locale: |  |  |  | |  | |  |  |
| (i) impozit pe profit |  |  |  | |  | |  |  |
| c) bugetul asigurărilor sociale de stat: |  |  |  | |  | |  |  |
| (i) contribuţii de asigurări |  |  |  | |  | |  |  |
| 2. Modificări ale cheltuielilor bugetare, plus/minus, din care: |  |  |  | |  | |  |  |
| a) buget de stat, din acesta: |  |  |  | |  | |  |  |
| (i) cheltuieli de personal |  |  |  | |  | |  |  |
| (ii) bunuri şi servicii |  |  |  | |  | |  |  |
| b) bugete locale: |  |  |  | |  | |  |  |
| (i) cheltuieli de personal |  |  |  | |  | |  |  |
| (ii) bunuri şi servicii |  |  |  | |  | |  |  |
| c) bugetul asigurărilor sociale de stat: |  |  |  | |  | |  |  |
| (i) cheltuieli de personal |  |  |  | |  | |  |  |
| (ii) bunuri şi servicii |  |  |  | |  | |  |  |
| 3. Impact financiar, plus/minus, din care: |  |  |  | |  | |  |  |
| a) buget de stat |  |  |  | |  | |  |  |
| b) bugete locale |  |  |  | |  | |  |  |
| 4. Propuneri pentru acoperirea creşterii cheltuielilor bugetare |  |  |  | |  | |  |  |
| 5. Propuneri pentru a compensa reducerea veniturilor bugetare |  |  |  | |  | |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  | |  | |  |  |
| **7. Alte informaţii** | Nu există | | | | | | | |  |
| **Secţiunea a 5-a: Efectele proiectului de act normativ asupra legislaţiei în vigoare** | | | | | | | | |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | a) La data intrării în vigoare a prezentului act normativ se abrogă Legea nr. 109/ 2007 privind reutilizarea informațiilor din instituțiile publice cu toate completările și modificările ulterioare, precum şi orice prevederi contrare.  b) Solicitările depuse până la intrarea în vigoare a prezentului act normativ vor fi soluționate în conformitate cu procedura stipulată în Legea nr. 109/ 2007, cu modificările și completările ulterioare. | | | | | | | |  |
| 11.Compatibilitatea proiectului de act normativ cu legislaţia în domeniul achiziţiilor  publice | Proiectul de act normativ este în concordanță cu prevederile Legii nr.98/2016 privind achizițiile publice, cu modificările și completările ulterioare,Legii nr. 99/2016 privind achizițiile sectoriale, cu modificările și completările ulterioare, Legii nr. 100/2016 privind concesiunile de lucrări și concesiunile de servicii, cu modificările și completările ulterioare, Ordonanței de urgență a Guvernului nr. 114/2011 privind atribuirea anumitor contracte de achiziții publice în domeniile apărării și securității, cu modificările și completările ulterioare. | | | | | | | |  |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare. | Prezentul act normativ transpune integral Directiva 2019/1024/UE a Parlamentului European și a Consiliului din 20 iunie 2019 privind privind datele deschise și reutilizarea informațiilor din sectorul public. | | | | | | | |  |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. | | | | | | | |  |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. | | | | | | | |  |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. | | | | | | | |  |
| 6. Alte informaţii | Nu au fost identificate. | | | | | | | |  |
| **Secţiunea a 6-a: Consultările efectuate în vederea elaborării proiectului de act normativ** | | | | | | | | |
| 1. Informaţii privind procesul de consultare cu organizaţii non-guvernamentale, institute de cercetare şi alte organisme implicate | Vor fi consultate potrivit legii aplicabile | | | | | | | |  |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | SGG a făcut parte din grupul de lucru pentru transpunerea Directivei 2019/1024/UE. | | | | | | | |  |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. | Vor fi consultate potrivit legii aplicabile | | | | | | | |  |
| 4. Consultările desfăşurate în cadrul consiliilor interministeriale, în con-formitate cu prevederile Hotărârii Guvernului nr. 750/2005 privind constituirea consiliilor interministeriale permanente | Elaborarea proiectului de act normativ nu a necesitat astfel de consultări. | | | | | | | |  |
| 5. Informaţii privind avizarea de către: |  | | | | | | | |  |
| a) Consiliul Legislativ | Proiectul de act normativ necesită avizul   1. Consiliului Legislativ, 2. al Consiliului Suprem de Apărare a Țării, 3. Al Consiliului Economic și Social, 4. al Consiliului Concurenței. | | | | | | | |  |
| b) Consiliul Suprem de Apărare a Ţării |  |
| c) Consiliul Economic şi Social |  |
| d) Consiliul Concurenţei |  |
| e) Curtea de Conturi |  |
| 6. Alte informaţii | Nu au fost identificate. | | | | | | | |  |
| **Secţiunea a 7-a: Activităţi de informare publică privind elaborarea şi implementarea proiectului de act normativ.** | | | | | | | | |
| 1. Informarea societăţii civile cu privire la necesitatea elaborării proiectului de act normativ | În conformitate cu prevederile Legii nr. 52/2003 privind transparența decizională în administrația publică, cu modificările şi completările ulterioare, proiectul de act normativ a fost afişat pe pagina de internet a Autorității pentru Digitalizarea României. | | | | | | | |  |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice. | Proiectul de act normativ nu se referă la acest subiect. | | | | | | | |  |
| 3. Alte informaţii | Prezentul act normativ transpune integral Directiva 2019/1024/UE a Parlamentului European și a Consiliului din 20 iunie 2019 privind datele deschise și reutilizarea informațiilor din sectorul public | | | | | | | |  |
| **Secţiunea a 8-a: Măsuri de implementare** | | | | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente | Prezentul act normativ reglementează reutilizarea în scopuri comerciale sau necomerciale a documentelor existente deținute de către entitățile publice.  Prin prezentul act normativ, Autoritatea pentru Digitalizarea României va deține rolul de organism de control imparțial ce revizuiește căile de atac privind deciziile nefavorabile, nerespectarea prevederilor privind stabilirea taxelor acolo unde este cazul, precum și nerespectarea prevederilor prezentului act normativ.  Sesizarea Autorității pentru Digitalizarea României nu împiedică inițierea niciuneia dintre căile de atac de care dispun, sub o altă formă, solicitanții reutilizării. | | | | | | | |  |
| 2. Alte informaţii | Nu au fost identificate. | | | | | | | |  |

**Faţă de cele prezentate, a fost promovată prezenta Lege privind datele deschise și reutilizarea informațiilor din sectorul public**

**Prim-ministru, interimar**

**Ionel Nicolae CIUCĂ**

|  |  |
| --- | --- |
| **Secretarul general al Guvernului**  **Dragoș CONDREA** | **Președintele Autorității**  **pentru Digitalizarea României**  **Sabin Ioan SĂRMAȘ** |

**Avizăm favorabil:**

|  |  |
| --- | --- |
| **Ministrul sănătății**  **Nelu TĂTARU** | **Ministrul afacerilor externe**  **Bogdan Lucian AURESCU** |
| **Ministrul educației și cercetării**  **Cristina Monica ANISIE** | **Ministrul transporturilor, infrastructurii și comunicațiilor**  **Lucian Nicolae BODE** |
| **Ministrul economiei, energiei și mediului de afaceri**  **Virgil-Daniel POPESCU** | **Ministrul afacerilor interne**  **Marcel Ion VELA** |
| **Ministrul mediului, apelor și pădurilor**  **Mircea FECHET** | **Ministrul lucrărilor publice, dezvoltării**  **și administrației**  **Ion ȘTEFAN** |
| **Ministrul agriculturii și dezvoltării rurale**  **Nechita-Adrian OROS** | **Ministrul tineretului și sportului**  **Marian Ionuț STROE** |
| **Ministrul apărării naționale**  **Ionel Nicolae CIUCĂ** | **Ministrul culturii**  **Bogdan GHEORGHIU** |
| **Ministrul muncii și protecției sociale**   1. **Victoria Violeta ALEXANDRU** | **Președintele Agenţiei Naţionale pentru Achiziţii Publice**  **Eugen COJOACĂ** |
| **Președintele Autorității Naţionale Sanitare Veterinare şi pentru Siguranţa Alimentelor**  **Robert Viorel CHIOVEANU** | **Președintele Institutului Național de Statistică**  **Tudorel ANDREI** |
| **Directorul general al Oficiului de Stat pentru Invenţii şi Mărci**  **Mitrița HAHUE** | 1. **Agenţia Naţională de Cadastru şi Publicitate** 2. **Imobiliară** 3. **Laurențiu Alexandru BLAGA** |
| **Ministrul finanțelor publice**  **Vasile-Florin CÎȚU** | **Ministrul justiției**  **Marian Cătălin PREDOIU** |